open-index/open-wikipedia-markdown huggingface dataset:
സ്റ്റെല്ലേറിയം

thumb|right|300px|സ്റ്റെല്ലേറിയം സ്പ്ലാഷ് സ്ക്രീൻ
thumb|right|300px|സ്റ്റെല്ലേറിയം സോഫ്റ്റ്വെയറിൽ രാത്രി ആകാശം രാശികളുടെ സാങ്കല്പിക രൂപങ്ങളോടൊപ്പം
thumb|right|300px|സ്റ്റെല്ലേറിയം സോഫ്റ്റ്വെയറിൽ പകൽ ആകാശത്തിന്റെ ചിത്രം

ജി.പി.എൽ അനുമതിപത്രമുള്ള ഒരു ഡെസ്ക്ടോപ്പ് പ്ലാനറ്റോറിയം സോഫ്റ്റ്വെയറാണ് സ്റ്റെല്ലേറിയം. ആകാശത്തിലെ വിവിധ കാഴ്ചകളുടെ ആനിമേഷനാണ് സോഫ്റ്റ്‌വേർ ഒരുക്കുന്നത്. ഏതൊരു ദിവസത്തേയും ഏതു സമയത്തേയും ആകാശം നമുക്കിതിൽ കാണാം. അന്തരീക്ഷം നമുക്കിഷ്ടമുള്ള പോലെ മാറ്റി മറിക്കാനും സാധിക്കും.നക്ഷത്ര നിരീക്ഷകരെ സംബന്ധിച്ചിടത്തോളം വളരെയധികം സഹായകരമായ സോഫ്റ്റ്വെയറാണ് ഇത്. നക്ഷത്രഗണങ്ങളും അവയുടെ ആകൃതിയും അതിലെ ഓരോ നക്ഷത്രങ്ങളുടെ പേരും അവയുടെ തിളക്കവും അവയിലേക്കുള്ള ദൂരവും എല്ലാം നമുക്ക് പരിശോധിക്കാം. 600,000 ത്തിലധികം നക്ഷത്രങ്ങളുടെ വിശദ വിവരങ്ങൾ അടങ്ങിയ കാറ്റലോഗാണ് സ്റ്റെല്ലേറിയത്തിൻറെ സവിശേഷത.
21 കോടി നക്ഷത്രങ്ങളടെ പ്രധാന വിവരങ്ങളും ഇതിൽ അടങ്ങിയിരിക്കുന്നു.ഓരോ ഗ്രഹങ്ങളെക്കുറിച്ചും ചിത്രങ്ങളടക്കമുള്ള വിശദവിവരങ്ങൾ സ്റ്റെല്ലേറിയം പങ്കുവയ്ക്കുന്നുണ്ട്.സോഫ്റ്റ്‌വേർ സഹായത്തോടെ പ്രവർത്തിക്കുന്ന ടെലസ്ക്കോപ്പുകൾ നിയന്ത്രിക്കാനുള്ള സംവിധാനവും ഇതിലുണ്ട്. നാം ചൂണ്ടിക്കാണിക്കുന്ന ഭാഗത്തേക്ക് ടെലിസ്കോപ്പ് തിരിക്കാനുള്ള നിർദ്ദേശങ്ങൾ സ്റ്റെല്ലേറിയം സ്വയം നൽകിക്കോളും.

## മറ്റ് സവിശേഷതകൾ

*മനോഹരമായ രൂപകല്പന
*പത്ത് വ്യത്യസ്ത സംസ്കാരങ്ങളിലെ നക്ഷത്രഗണങ്ങൾ
*മെസിയർ കാറ്റലോഗ് അനുസരിച്ച് നെബുലകളുടെ ചിത്രങ്ങൾ ഉൾപ്പെടെയുള്ള വിവരങ്ങൾ
*സ്വന്തമായി ജ്യോതിശാസ്ത്ര ഷോകൾ നടത്താനുള്ള സംവിധാനം
*പ്ളാനറ്റോറിയം കൂടാരങ്ങൾ ഉണ്ടെങ്കിൽ അതിനുള്ളിൽ ആകാശം പ്രൊജക്റ്റ് ചെയ്യാനുള്ള സംവിധാനങ്ങൾ
*ഇക്യുറ്റോറിയൽ അസിമത്തൽ ഗ്രിഡുകൾ
*ഗ്രഹണങ്ങളുടെ സിമുലേഷനുകൾ
*നക്ഷത്രങ്ങൾ മിന്നുന്നത് ക്രമീകരിക്കാനുള്ള സംവിധാനം
*നമ്മുടെ ഇഷ്ടത്തിനനുസരിച്ച് ചിത്രങ്ങളും സ്ക്രിപ്പറ്റുകളും ചേർക്കാനുള്ള സംവിധാനവും..
http://www.stellarium.org/ എന്ന സൈറ്റിൽ നിന്നും സൌജന്യമായി ഈ സ്വതന്ത്ര സോഫ്റ്റ്‌വേർ ഡൌൺലോഡ് ചെയ്യാവുന്നതാണ്.ഗ്നു/ലിനക്സ്, മൈക്രോസോഫ്റ്റ് വിൻഡോസ്, മാക്ക് ഒ.എസ് എക്സ് എന്നീ ഓപ്പറേറ്റിംഗ് സിസ്റ്റമുകളിൽ ഇത് പ്രവർത്തിക്കും

## പുറത്തേക്കുള്ള കണ്ണികൾ
http://www.stellarium.org/

വർഗ്ഗം:സ്വതന്ത്ര വാനനിരീക്ഷണ സോഫ്റ്റ്‌വെയറുകൾ
വർഗ്ഗം:സ്വതന്ത്ര വിദ്യാഭ്യാസ സോഫ്റ്റ്‌വെയറുകൾ
ചേലക്കര

തൃശ്ശൂർ ജില്ലയിലെ ഒരു പട്ടണമാണ് **ചേലക്കര**. ചേലക്കര ഗ്രാമപഞ്ചായത്തിന്റെ ഭാഗമാണിത്. ജില്ലാ ആസ്ഥാനമായ തൃശ്ശൂരിൽ നിന്ന് 32 കിലോമീറ്റർ വടക്കുകിഴക്കുമാറിയും, വടക്കാഞ്ചേരിയിൽ നിന്ന് 16 കിലോമീറ്റർ വടക്കുകിഴക്കുമാറിയും, ഒറ്റപ്പാലത്തുനിന്ന് 18 കിലോമീറ്റർ തെക്കുപടിഞ്ഞാറുമാറിയും, പാലക്കാട്ടുനിന്ന് 50 കിലോമീറ്റർ തെക്കുപടിഞ്ഞാറുമാറിയുമാണ് ഈ പട്ടണം സ്ഥിതിചെയ്യുന്നത്.

## ഐതിഹ്യം

പാതയോരങ്ങളിൽ വളരെയധികം ചേലമരങ്ങൾ (ആലും അതുപോലെയുള്ള തണൽ മരങ്ങളും) കാണപ്പെടുന്ന കര/നാട് എന്ന അർത്ഥത്തിലാണ് ചേലക്കര എന്ന പേരുവന്നതെന്ന് ഒരു അഭിപ്രായം നിലവിലുണ്ട്.

## പേരിനു പിന്നിൽ

ചരിത്രകാരൻ വി.വി.കെ. വാലത്തിൻ്റെ അഭിപ്രായത്തിൽ ചേലക്കരയ്ക്ക് തെക്കായി സ്ഥിതിചെയ്യുന്ന ചെറിയ നദിയായ ചോല യിൽ നിന്നാകാം ചേലക്കര എന്ന പേരു വന്നത്.

## ചരിത്രം
ഫ്രാൻസിസ് ഡേയുടെ വിവരണങ്ങളിൽ ചേലക്കര കൊച്ചീരാജ്യത്തിന്റെ ഒരു താലൂക്കാണ്. ചേലക്കര കൊച്ചീരാജ്യത്തിന്റെ അതിർത്തിയിൽ സ്ഥിതി ചെയ്യുന്നു, പൊന്നാനിപ്പുഴ അതിനെ മലബാറിൽ നിന്ന് വേർതിരിക്കുന്നു 

ഡിലേനോയുടെ നേതൃത്വത്തിലുള്ള തിരുവിതാംകൂർ സൈന്യം 1762 ലെ തിരുവിതാംകൂർ കൊച്ചി ഉടമ്പടീയുടേ അടിസ്ഥാനത്തിൽ സാമൂതിരിയുമായി നടത്തിയ യുദ്ധത്തിന് അന്ത്യം കുറിച്ചത് ചേലക്കരയായിരുന്നു.  

വാർഡും കോണറും ചേലക്കര സന്ദർശിക്കുമ്പോൾ അത് കൊച്ചിയുടേ ജില്ലാ തലസ്ഥാനമാണ്. വ്യാപകമായ കാർഷികമേഖല സ്ഥലത്തെ സമ്പന്നമാക്കുന്നു എന്ന് അദ്ദേഹം എഴുതുന്നു. 

കേരളത്തിലെ പുരാതനവും പ്രസിദ്ധവുമായ അന്തിമഹാകാളൻ കാവ് ചേലക്കരിയിലാണ്. ഇത് ഒരു ശിവക്ഷേത്രമാണെങ്കിലും ദ്രാവിഡ സംജ്ഞയായ കാവ് പഴയ കാലത്തെ ദ്രാവിഡ ബന്ധം ദൃഢപ്പെടുത്തുന്നു. പൂതങ്കോട്ടുകുളത്തിലെ പൂതം ബൗദ്ധരെ ഉദ്ദേശിച്ചുള്ളതാണ്. നാടൂവാഴിയായ നമ്പിടീ വീട്ടുകാർ അന്തിമഹാകാളനെ സ്വാഗതം ചെയ്തതിൻ്റെ സൂചന അവർ മാനസാന്തരപ്പെട്ടു തങ്ങൾ വിശ്വസിച്ചിരുന്ന ബുദ്ധമതമുപേക്ഷിച്ച് ശൈവമതം സ്വീകരിച്ചതാവണം എന്ന് ചരിത്രകാരൻ വി.വി.കെ. വാലത്ത് കരുതുന്നു.  ചരിത്രാതീത കാലത്തെ ദക്ഷിണേന്ത്യയിലെ ദ്രാവിഡർ ഒരു തരം ശൈവമതത്തിൽ വിശ്വസിച്ചവരാകാം എന്ന് ഡോ.പപഓപപ്പപൈനെ പോലുള്ള ചരിത്രപണ്ഡിതന്മാർ അഭിപ്രായപ്പെട്ടിട്ടുണ്ട്.  

## അവലംബങ്ങൾ

വർഗ്ഗം:തൃശ്ശൂർ ജില്ലയിലെ പട്ടണങ്ങൾ
അരിക്കുളം ഗ്രാമപഞ്ചായത്ത്

കോഴിക്കോട് ജില്ലയിൽ കൊയിലാണ്ടി താലൂക്കിൽ പന്തലായനി ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത്.  
വിസ്തീർണം 16.25  ചതുരശ്ര കിലോമീറ്റർ
അതിരുകൾ: വടക്ക് നൊച്ചാട്, മേപ്പയൂർ പഞ്ചായത്തുകൾ, തെക്ക് ഉള്ളിയേരി പഞ്ചായത്ത്, കൊയിലാണ്ടി മുനിസിപ്പാലിറ്റി, പടിഞ്ഞാറ് കീഴരിയൂർ, മേപ്പയൂർ പഞ്ചായത്തുകൾ, കൊയിലാണ്ടി മുനിസിപ്പാലിറ്റി, കിഴക്ക് നടുവണ്ണൂർ, നൊച്ചാട് പഞ്ചായത്തുകൾ എന്നിവയാണ്‌.
പത്മശ്രീ മാണിമാധവചാക്യാരുടെ  ജന്മസ്ഥലം എന്ന രീതിയിലും ഈ ഗ്രാമം പ്രശസ്തമാണ്‌.

2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 24587 ഉം സാക്ഷരത 88.99 ശതമാനവും ആണ്‌.

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
മടവൂർ ഗ്രാമപഞ്ചായത്ത് (കോഴിക്കോട്)

കേരളത്തിൽ കോഴിക്കോട് ജില്ലയിലെ കൊടുവള്ളി നിയോജക മണ്ഡലത്തിലെ ഒരു ഗ്രാമപഞ്ചായത്താണു് മടവൂർ.  കോഴിക്കോട് ജില്ലയിലെ കോഴിക്കോട് താലൂക്കിൽ കൊടുവള്ളി ബ്ളോക്കിലാണു് ഈ ഗ്രാമപഞ്ചായത്ത് ഉൾപ്പെടുന്നതു്. വിസ്തീർണം 19.24  ചതുരശ്ര കിലോമീറ്റർ. 2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 22565 ഉം സാക്ഷരത 91.57 ശതമാനവും ആണ്‌. 1962 ജനുവരി ഒന്നിനാണ് മടവൂർ പഞ്ചായത്ത് നിലവിൽ വന്നത്.

## അതിരുകൾ
* കിഴക്ക്:  കൊടുവള്ളി, കുന്ദമംഗലം, കിഴക്കോത്ത് പഞ്ചായത്തുകൾ
* പടിഞ്ഞാറ്: ചേളന്നൂർ, കുരുവട്ടൂർ പഞ്ചായത്തുകൾ
* വടക്ക്: കാക്കൂർ, നരക്കുനി, ചേളന്നൂർ, കിഴക്കോത്ത് പഞ്ചായത്തുകൾ
* തെക്ക്: കുരുവട്ടൂർ, കുന്ദമംഗലം പഞ്ചായത്തുകൾ എന്നിവ

## വാർഡുകൾ
ഭരണത്തിൽ അസൗകര്യം നേരിടാതിരിക്കാൻ മടവൂർ ഗ്രാമപഞ്ചായത്തിനെ 17 വാർഡുകളായി തിരിച്ചിട്ടുണ്ട്. അവയുടെ പട്ടിക താഴെ നൽകിയിരിക്കുന്നു.
# അങ്കത്തായി
# എരവന്നൂർ നോർത്ത്
# എരവന്നൂർ സൗത്ത്
# നാരിയച്ചാൽ
# പുല്ലാളൂർ
# എരഞ്ഞ്കുന്ന്
# രാംപൊയിൽ
# മടവൂർ
# മടവൂർ മുക്ക് 
# പൈമ്പാലശ്ശേരി
# കൊട്ടക്കാവയൽ 
# ആരാമ്പ്രം
# പുള്ളിക്കോത്ത് 
# അരങ്ങിൽ താഴം
# മുട്ടാഞ്ചേരി
# പുല്ലോറമ്മൽ
# ചാത്തനാറമ്പ്

## സ്കൂളുകൾ
* ചക്കാലക്കൽ ഹയർ സെക്കന്ററി സ്കൂൾ
* ജി.എം.യു.പി.സ്കൂൾ, ആരാമ്പ്രം
* ഗവൺമെന്റ് എൽ.പി.സ്കൂൾ പൈമ്പാലശ്ശേരി
* എ.എം.യു.പി.സ്കൂൾ, മടവൂർ
* സി.എം സെന്റർ ഇംഗ്ലീഷ് മീഡിയം സ്കൂൾ
* എ.എം.എൽ.പി.സ്കൂൾ,പയമ്പാലശ്ശേരി

## പ്രധാന കൃഷികൾ
*തെങ്ങ്
*കവുങ്ങ്
*കശുമാവ്
*കുരുമുളക്
*മരച്ചീനി
*വാഴ
*റബ്ബർ

## ചികിത്സാകേന്ദ്രങ്ങൾ
* പ്രാഥമിക ആരോഗ്യകേന്ദ്രം, മുട്ടാഞ്ചേരി
* മടവൂർ ഗവൺമെന്റ് ആയുർവേദ ഡിസ്പെൻസറി, എരവന്നൂർ
* അഗ്രോ ക്ളിനിക്, അടുക്കം മല

## വെറ്റിനറി ഡിസ്പെൻസറികൾ
* വെറ്റിനറി ഡിസ്പെൻസറി, മടവൂർ
* വെറ്റിനറി ഡിസ്പെൻസറി, പൈമ്പാലശ്ശേരി

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
മാടായി ഗ്രാമപഞ്ചായത്ത്

കണ്ണൂർ ജില്ലയിലെ പയ്യന്നൂർ താലൂക്കിൽ കല്ല്യാശ്ശേരി ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **മാടായി ഗ്രാമപഞ്ചായത്ത്** . മാടായി വില്ലേജുപരിധിയിൽ ഉൾപ്പെടുന്ന മാടായി ഗ്രാമപഞ്ചായത്തിനു 16.71 ചതുരശ്രകിലോമീറ്റർ വിസ്തീർണ്ണമുണ്ട്. പഞ്ചായത്തിന്റെ അതിർത്തികൾ വടക്ക് ചെമ്പല്ലിക്കുണ്ട്, രാമപുരം പുഴകൾ, കിഴക്ക് പഴയങ്ങാടിപ്പുഴ, ഏഴോം പഞ്ചായത്ത്, തെക്ക് അറബിക്കടൽ മാട്ടൂൽ, പടിഞ്ഞാറ് പാലക്കോട്, കുന്നരു മൂലകൈപുഴകൾ എന്നിവയാണ്.

മാടായി പഴയകാലത്ത് മാരാഹി, മടയേലി, ഹിലിമാറാവി എന്നിങ്ങനെ പല പേരുകളിലും അറിയപ്പെട്ടിരുന്നു. എന്നാൽ ഭൂമിശാസ്ത്രപരമായ പരിണാമവുമായി ബന്ധമുള്ള പദപ്രയോഗമായ മാടായി എന്ന സ്ഥലനാമമായിരുന്നു സർവ്വസാധാരണമായി ഉപയോഗിച്ചുവന്നത്. വെള്ളം നീങ്ങി ഉയർന്നുവന്ന കരഭാഗത്തിന് മാട് എന്ന പേരുണ്ട്. മാടായി പ്രദേശം ഒരു കാലത്ത് കടലായിരുന്നുവത്രെ. കടൽവെള്ളം നീങ്ങി മാട് ആയിമാറിയ പ്രദേശമായതുകൊണ്ടാണ് മാടായി എന്ന് ഈ ഗ്രാമത്തെ വിളിക്കുന്നതെന്നാണ് പറയപ്പെടുന്നത്.

## വാർഡുകൾ
#മൂലക്കീൽ  	 
#വേങ്ങര വെസ്റ്റ് 
#വേങ്ങര നോർത്ത് 
#വേങ്ങര ഈസ്റ്റ്‌ 
#അടുത്തില 	 
#മാടായി 
#പയങ്ങാടി ടൌൺ 	 
#പയങ്ങാടി ആർ.എസ് 
#പയങ്ങാടി സൌത്ത് 	 
#വാടിക്കൽ കടവ് 	 
#മാടായി വാടിക്കൽ 	 
#പുതിയങ്ങാടി നീരോഴുകുംച്ചാൽ 	 
#പുതിയങ്ങാടി മാനാചാര 	 
#പുതിയങ്ങാടി കടവത് 
#പുതിയങ്ങാടി സെൻറർ 
#പുതിയങ്ങാടി ഇട്ടമൽ 
#പുതിയവളപ്പ് ചൂട്ടാട് 
#മുട്ടം കക്കടപ്രം 	 
#മുട്ടം നോർത്ത് 	 
#മുട്ടം എട്ടപ്പുറം

## പുറമെ നിന്നുള്ള കണ്ണികൾ
*മാടായി ഗ്രാമപഞ്ചായത്ത് 
### കൂടുതൽ വായനക്ക്
* സാമൂഹ്യസാംസ്കാരികചരിത്രം 

## ഇതും കാണുക
*പഴയങ്ങാടി ടൌൺ
*മാടായിപ്പാറ
*മാടായി പള്ളി
*മാടായിക്കോട്ട
*മാടായി വടുകുന്ദ ശിവക്ഷേത്രം
*മാടായി ചൈനാക്ലേ വിരുദ്ധ സമരം
*മാടായി കലാപം
*സുൽത്താൻ കനാൽ

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കൽപറ്റ ബ്ലോക്ക് പഞ്ചായത്ത്

വയനാട് ജില്ലയിലെ വൈത്തിരി താലൂക്കിന്റെ ഭാഗമായ ബ്ലോക്ക് പഞ്ചായത്ത് .
വിസ്തീർണം 582.21  ചതുരശ്ര കിലോമീറ്റർ.
അതിരുകൾ:വടക്ക് മാനന്തവാടി ബ്ലോക്ക്, കിഴക്ക് സുൽത്താൻ ബത്തേരി ബ്ലോക്ക്, കർണാടക സ്റ്റേറ്റ്, തെക്ക് നിലമ്പൂർ, കൊടുവള്ളി ബ്ലോക്കുകൾ, പടിഞ്ഞാറ് കുന്നുമ്മൽ, പേരാമ്പ്ര ബ്ലോക്കുകൾ എന്നിവ.

കോട്ടത്തറ, വേങ്ങപ്പള്ളി, വൈത്തിരി, മുട്ടിൽ, പൊഴുതന, തരിയോട്, പടിഞ്ഞാറത്തറ, മേപ്പാടി, കണിയാമ്പറ്റ, മുപ്പൈനാട് എന്നീ ഗ്രാമപഞ്ചായത്തുകൾ കൽപ്പറ്റ ബ്ളോക്കിലുൾപ്പെടുന്നു.

2001 ലെ സെൻസസ് പ്രകാരം ബ്ലോക്ക് പഞ്ചായത്തിലെ ജനസംഖ്യ 193646 ഉം സാക്ഷരത 82.8 ശതമാനവും ആണ്‌.

വർഗ്ഗം:വയനാട് ജില്ലയിലെ ബ്ലോക്ക് പഞ്ചായത്തുകൾ
അത്തോളി ഗ്രാമപഞ്ചായത്ത്

കോഴിക്കോട് ജില്ലയിലെ, കൊയിലാണ്ടി താലൂക്കിൽ, ബാലുശ്ശേരി ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത്. വിസ്തീർണം 21.06  ചതുരശ്ര കിലോമീറ്റർ
## അതിരുകൾ==:
*വടക്കുഭാഗത്ത് ഉള്ളിയേരി, ബാലുശ്ശേരി പഞ്ചായത്തുകൾ 
*കിഴക്കുഭാഗത്ത് നന്മണ്ട, ബാലുശ്ശേരി, തലക്കുളത്തൂർ പഞ്ചായത്തുകളും, 
*തെക്കുഭാഗത്ത് തലക്കുളത്തൂർ, ചേമഞ്ചരി പഞ്ചായത്തുകളും, 
*പടിഞ്ഞാറുഭാഗത്ത് കോരപ്പുഴയും, ഉള്ളിയേരി,  ചേമഞ്ചരി , ചെങ്ങോട്ടുകാവ് പഞ്ചായത്തുകളും.
## ഭരണസമിതി 2020

2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 24055 ഉം സാക്ഷരത 91.43 ശതമാനവും ആണ്‌.

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
സുൽത്താൻ ബത്തേരി ബ്ലോക്ക് പഞ്ചായത്ത്

വയനാട് ജില്ലയിലെ സുൽത്താൻബത്തേരി താലൂക്കിന്റെ ഭാഗമായ ബ്ലോക്ക് പഞ്ചായത്ത് ആണ് **സുൽത്താൻ ബത്തേരി ബ്ലോക്ക് പഞ്ചായത്ത്**. 761.9  ചതുരശ്ര കിലോമീറ്ററാണ് ഈ താലൂക്കിന്റെ വിസ്തീർണ്ണം.

## അതിരുകൾ
*വടക്ക്: കബനി നദി, കർണാടക അതിർത്തി
* തെക്ക്: കൽപ്പറ്റ ബ്ലോക്ക്;
*കിഴക്ക്: തമിഴ്നാട് അതിർത്തി
*പടിഞ്ഞാറ്: മാനന്തവാടി ബ്ലോക്ക്

മീനങ്ങാടി ഗ്രാമ പഞ്ചായത്ത്, നെന്മേനി ഗ്രാമ പഞ്ചായത്ത്, അമ്പലവയൽ ഗ്രാമ പഞ്ചായത്ത്, പൂതാടി ഗ്രാമ പഞ്ചായത്ത്, സുൽത്താൻ ബത്തേരി ഗ്രാമ പഞ്ചായത്ത്, നൂൽപ്പുഴ ഗ്രാമ പഞ്ചായത്ത് എന്നീ ഗ്രാമപഞ്ചായത്തുകൾ ബത്തേരി ബ്ളോക്കിലുൾപ്പെടുന്നു.

2001 ലെ സെൻസസ് പ്രകാരം ബ്ലോക്ക് പഞ്ചായത്തിലെ ജനസംഖ്യ 249695 ഉം സാക്ഷരത 83.76 ശതമാനവും ആണ്‌.

വർഗ്ഗം:വയനാട് ജില്ലയിലെ ബ്ലോക്ക് പഞ്ചായത്തുകൾ
കരിവെള്ളൂർ-പെരളം ഗ്രാമപഞ്ചായത്ത്

കണ്ണൂർ ജില്ലയിലെ പയ്യന്നൂർ താലൂക്കിൽ പയ്യന്നൂർ ബ്ലോക്ക് പരിധിയിൽ കരിവെള്ളൂർ, പെരളം എന്നീ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് **കരിവെള്ളൂർ-പെരളം ഗ്രാമപഞ്ചായത്ത്**. 22.24 ച.കി.മീറ്റർ വിസ്തീർണ്ണമുള്ള പഞ്ചായത്തിന്റെ അതിരുകൾ വടക്ക് കാങ്കോൽ ആലപ്പടമ്പ്, കയ്യൂർ ചീമേനി (കാസർകോഡ്), പിലിക്കോട്(കാസർകോഡ്) ഗ്രാമപഞ്ചായത്തുകൾ, കിഴക്ക് കങ്കോൽ ആലപ്പടമ്പ, കയ്യൂർ ചീമേനി (കാസർകോഡ്) ഗ്രാമപഞ്ചായത്തുകൾ, പടിഞ്ഞാറ് കാസർകോഡ് ജില്ലയിലെ പിലിക്കോട്, തൃക്കരിപ്പൂർ ഗ്രാമപഞ്ചായത്തുകൾ, തെക്ക് പയ്യന്നൂർ മുനിസിപ്പാലിറ്റി, കങ്കോൽ ആലപ്പടമ്പ,  തൃക്കരിപ്പൂർ (കാസർകോഡ്) ഗ്രാമപഞ്ചായത്തുകൾ എന്നിവയാണ്. പഞ്ചായത്തിന്റെ വടക്കുഭാഗത്ത് പിലിക്കോട്, കൊടക്കാട്, ചീമേനി  എന്നീ ഗ്രാമങ്ങളും, പടിഞ്ഞാറുഭാഗത്ത് മാണിയാട്ട്, വടക്കേ തൃക്കരിപ്പൂർ എന്നീ ഗ്രാമങ്ങളും തെക്കുഭാഗത്ത് വെള്ളൂർ‍, കാങ്കോൽ‍, ആലപ്പടമ്പ് എന്നീ ഗ്രാമങ്ങളും സ്ഥിതിചെയ്യുന്നു. കരിവെള്ളൂർ-പെരളം ഗ്രാമപഞ്ചായത്ത് കണ്ണൂർജില്ലയുടെ വടക്കേ അറ്റത്താണ് സ്ഥിതിചെയ്യുന്നത്.

## വാർഡുകൾ
#വടക്കുമ്പാട്
#പാലക്കുന്നു 
#നോർത്ത് മണക്കാട് 
#കുക്കാനം 	 
#പുത്തൂർ 
#വെരീക്കര 
#കൊഴുമ്മൽ 	 
#കൂവച്ചേരി 
#പെരളം 	 
#സൌത്ത് മണക്കാട് 
#ഓണക്കുന്നു 	 
#കുനിയാൻ കിഴക്കെകര 
#കുനിയാൻ വെസ്റ്റ് 
#പള്ളിക്കൊവ്വൽ

## പുറമെ നിന്നുള്ള കണ്ണികൾ
*കരിവെള്ളൂർ-പെരളം ഗ്രാമപഞ്ചായത്ത് 

## ഇതും കാണുക
*കരിവെള്ളൂർ
*കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കൽപ്പറ്റ നഗരസഭ

വയനാട് ജില്ലയിലെ വൈത്തിരി താലൂക്കിൽ കൽപറ്റ ബ്ളോക്കിൽ  ഉൾപ്പെടുന്ന മുൻസിപ്പാലിറ്റി. കൽപറ്റയാണ് ഈ മുനിസിപ്പാലിറ്റിയുടെ ആസ്ഥാനം. വിസ്തീർണം 40.74   ചതുരശ്ര കിലോമീറ്റർ
അതിരുകൾ:വടക്ക് കോട്ടത്തറ മുട്ടിൽ പഞ്ചായത്തുകൾ, തെക്ക് വൈത്തിരി പഞ്ചായത്ത് പടിഞ്ഞാറ് വൈത്തിരി പഞ്ചായത്ത് , കിഴക്ക് മേപ്പാടി മുട്ടിൽ പഞ്ചായത്തുകൾ എന്നിവ

2001 ലെ സെൻസസ് പ്രകാരം മുൻസിപ്പാലിറ്റിയിലെ ജനസംഖ്യ 29602 ഉം സാക്ഷരത 84.15 ശതമാനവും ആണ്‌.

വർഗ്ഗം:വയനാട് ജില്ലയിലെ നഗരസഭകൾ
തൊപ്പിക്കാരൻ കുരങ്ങ്

ഹനുമാൻ കുരങ്ങിനെക്കാൾ വലിപ്പം കുറഞ്ഞ ഒരിനം കുരങ്ങാണു് **തൊപ്പിക്കാരൻ കുരങ്ങ്**. പ്രൈമേറ്റ ഗോത്രത്തിലെ സെർക്കോപൈതീസിഡെ (Cercopithecidae) കുടുംബത്തിന്റെ ഉപകുടുംബമായ കൊളോബിനെ (Colobinae)യിൽ ഉൾപ്പെടുന്നു. ശാസ്ത്രനാമം: പ്രസ്ബൈറ്റിസ് പൈലിയേറ്റസ് (Pressbytis pileatus), സെർക്കോപിത്തക്കസ് പൈലിയേറ്റസ് (Cercopithecus pileatus). ഇന്ത്യയിൽ അസം മലനിരകളിൽ മാത്രമേ ഇവ കാണപ്പെടുന്നുള്ളൂ.
## ശരീര ഘടന
പൂർണവളർച്ചയെത്തിയ ആൺകുരങ്ങിന്റെ തലയ്ക്കും ഉടലിനും കൂടി ഏകദേശം 60 സെന്റിമീറ്ററും വാലിന് 30-40 സെന്റിമീറ്ററും നീളം വരും; ഭാരം 12 കിലോഗ്രാമും. പെൺകുരങ്ങിന് ആൺകുരങ്ങിനേക്കാൾ വലിപ്പം കുറവാണ്. തലയിൽ പിന്നിലേക്കു നീണ്ടുവളരുന്ന രോമങ്ങൾ ഒരു തൊപ്പി പോലെ വർത്തിക്കുന്നതിനാലാണ് ഇവയ്ക്ക് തൊപ്പിക്കാരൻ കുരങ്ങ് എന്ന പേരുലഭിച്ചത്. ഇതിന്റെ കവിളിലെ നീളംകൂടിയ രോമങ്ങൾ ചെവിയെ പൂർണമായും മറയ്ക്കുന്നില്ല.

തൊപ്പിക്കാരൻ കുരങ്ങിന്റെ ശരീരത്തിനും കൈകാലുകൾക്കും ഇരുണ്ടചാരനിറവും കവിൾത്തടത്തിനും കീഴ്ഭാഗത്തിനും മഞ്ഞകലർന്ന തവിട്ടുനിറവും വിരലുകൾക്ക് മഞ്ഞനിറവുമാണ്.
## ജീവിത രീതി
ലഘു|തൊപ്പിക്കാരൻ കുരങ്ങ് ലവാചാരാ കാടുകളിൽ
വൃക്ഷങ്ങളുടെ ഇലകളും പുഷ്പങ്ങളും ഫലങ്ങളും ഭക്ഷിച്ച് വൃക്ഷങ്ങളിൽത്തന്നെ കഴിഞ്ഞുകൂടാൻ തൊപ്പിക്കാരൻ കുരങ്ങുകൾ ഇഷ്ടപ്പെടുന്നു. ശൈത്യകാലത്താണ് ഇവ ഇണചേരുക. ഈ സമയത്ത് ഒരു ആൺ കുരങ്ങിനോടൊപ്പം മൂന്നോ നാലോ പെൺ കുരങ്ങുകളുണ്ടായിരിക്കും. കുഞ്ഞുങ്ങൾക്ക് ഇളം മഞ്ഞനിറമാണ്. ആൺ-പെൺ കുരങ്ങുകൾ ഒന്നിച്ച് കുഞ്ഞുങ്ങളെ സംരക്ഷിക്കുന്നു. പ്രായപൂർത്തിയെത്തുന്ന കുഞ്ഞുങ്ങളെ കൂട്ടത്തിൽനിന്നു പുറന്തള്ളും. ഇത്തരത്തിൽ പുറന്തള്ളപ്പെട്ട കുരങ്ങുകളെല്ലാംകൂടി ഒന്നിച്ചു ജീവിക്കുക പതിവാണ്. ആൺ കുരങ്ങുകൾ മാത്രം ഉൾപ്പെട്ട കൂട്ടങ്ങൾ തൊപ്പിക്കാരൻ കുരങ്ങുകൾക്കിടയിൽ സാധാരണമാണ്.
## ഇതും കാണുക
* തൊപ്പിക്കുരങ്ങ്

## അവലംബം

വർഗ്ഗം:ഇന്ത്യയിലെ കുരങ്ങുകൾ
എം. ഗംഗാധരൻ

കേരളത്തിലെ ഒരു ചരിത്രപണ്ഡിതനും സാംസ്കാരിക വിമർശകനും ഗ്രന്ഥകാരനുമായിരുന്നു **ഡോ. എം. ഗംഗാധരൻ**‍. ഏറ്റവും നല്ല വിവർത്തക കൃതിക്കുള്ള 1999 ലെ കേരള സാഹിത്യ അക്കാഡമി പുരസ്കാരത്തിന്‌ അർഹനായിട്ടുണ്ട്. മലബാർ കലാപത്തെ കുറിച്ചു കാലികറ്റ് യൂനിവേഴ്സിറ്റിയിൽ നിന്ന് പി.എച്.ഡി നേടിയുട്ടുള്ള അദ്ദേഹം മലബാറിലെ മാപ്പിളമാരെ കുറിച്ചു സവിശേഷമായി പഠനം നടത്തി.

## ജീവിതരേഖ
പി.കെ. നാരായണൻ നായരുടേയും മുറ്റയിൽ പാറുകുട്ടിയമ്മയുടേയും മകനായി മലപ്പുറം ജില്ലയിലെ പരപ്പനങ്ങാടിയിൽ 1933 ൽ ജനനം. 1954 ൽ മദ്രാസ് യൂനിവേഴ്സിറ്റിയിൽ നിന്ന് ചരിത്രത്തിൽ ബി.എ (ഓണേഴ്സ്) കരസ്ഥമാക്കി. മദിരാശിയിൽ കേന്ദ്രസർക്കാർ സ്ഥാപനത്തിൽ ഓഡിറ്ററായിരുന്നു. പിന്നീട് ചരിത്രാദ്ധ്യാപകനായി. 1986 ൽ മലബാർ കലാപത്തെ കുറിച്ച പ്രബന്ധത്തിനു കാലികറ്റ് സർ‌വകലാശാലയിൽ നിന്ന് പി.എച്ച്.ഡി. ആറുവർഷക്കാലം കോട്ടയം, കൊല്ലം ജില്ലകളിലെ കോളേജുകളിൽ വിസിറ്റിംഗ് പ്രൊഫസറായി സേവനമനുഷ്ടിച്ചു.  1970 മുതൽ 75 വരെ തവനൂർ റൂറൽ ഇൻസ്റ്റിറ്റ്യൂട്ടിൽ ജോലിചെയ്തു. 1975 മുതൽ 88 വരെ കോഴിക്കോട് ആർട്ട്സ് ആൻഡ് സയൻസ് കോളേജിൽ അദ്ധ്യാപകനായിരുന്നു.
ആനുകാലികങ്ങളിൽ ചരിത്രം,സംസ്കാരം തുടങ്ങിയ വിഷയങ്ങളുമായി ബന്ധപ്പെട്ട് നിരവധി ലേഖനങ്ങൾ പ്രസിദ്ധീകരിക്കപ്പെട്ടിട്ടുണ്ട്. പരപ്പനങ്ങാടിയിലെ 'കൈലാസ'ത്തിൽ വിശ്രമജീവിതം നയിച്ചുവന്ന അദ്ദേഹം 2022 ഫെബ്രുവരി 8 ന് മരണമടഞ്ഞു. ചരിത്രപണ്ഡിതനായ എം.ജി.എസ്. നാരായണൻ ഗംഗാധരന്റെ സഹോദരിയുടെ മകനാണ്.

;കുടുംബം
ഭാര്യ:യമുനാദേവി. മകൻ:നാരായണൻ. മകൾ:നളിനി

## ഗ്രന്ഥങ്ങൾ
*അന്വേഷണം,ആസ്വാദനം.
*നിരൂപണം പുതിയ മുഖം
*മലബാർ റബല്ല്യൻ-1921-22 (ഇംഗ്ലീഷ്)
*ദ ലാന്റ് ഓഫ് മലബാർ
*മാപ്പിള പഠനങ്ങൾ
*വസന്തത്തിന്റെ മുറിവ് (വിവർത്തനം)-1999

## പുരസ്കാരങ്ങൾ
*വസന്തത്തിന്റെ മുറിവ് എന്ന ഗ്രന്ഥത്തിന് വിവർത്തനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .
* *ഉണർവിന്റെ ലഹരിയിലേക്ക്* എന്ന കൃതിക്ക് സാഹിത്യവിമർശനത്തിനുള്ള കേരള സാഹിത്യാക്കാദമി പുരസ്കാരം - 2014

## അവലംബം

വർഗ്ഗം:1933-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ ചരിത്രകാരന്മാർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2022-ൽ മരിച്ചവർ
വർഗ്ഗം:ഫെബ്രുവരി 8-ന് മരിച്ചവർ
മാനന്തവാടി ബ്ലോക്ക് പഞ്ചായത്ത്

വയനാട് ജില്ലയിലെ മാനന്തവാടി താലൂക്കിന്റെ ഭാഗമായ ബ്ലോക്ക് പഞ്ചായത്ത് .
വിസ്തീർണം 747.41  ചതുരശ്ര കിലോമീറ്റർ
അതിരുകൾ:വടക്ക്: കണ്ണൂർ ജില്ല; തെക്ക്: കൽപ്പറ്റ, ബത്തേരി ബ്ലോക്കുകൾ; കിഴക്ക്: കർണ്ണാടക സ്റ്റേറ്റ്; പടിഞ്ഞാറ്: കോഴിക്കോട് ജില്ല എന്നിവ

വെള്ളമുണ്ട ഗ്രാമ പഞ്ചായത്ത്,തിരുനെല്ലി ഗ്രാമ പഞ്ചായത്ത്,തൊണ്ടർനാട് ഗ്രാമ പഞ്ചായത്ത്,എടവക ഗ്രാമ പഞ്ചായത്ത്,തവിഞ്ഞാൽ ഗ്രാമ പഞ്ചായത്ത്,പനമരം ഗ്രാമ പഞ്ചായത്ത് എന്നീ ഗ്രാമപഞ്ചായത്തുകൾ മാനന്തവാടി ബ്ളോക്കിലുൾപ്പെടുന്നു.

2001 ലെ സെൻസസ് പ്രകാരം ബ്ലോക്ക് പഞ്ചായത്തിലെ ജനസംഖ്യ 205838 ഉം സാക്ഷരത 81.22 ശതമാനവും ആണ്‌.

വർഗ്ഗം:വയനാട് ജില്ലയിലെ ബ്ലോക്ക് പഞ്ചായത്തുകൾ
നാടൻ കുരങ്ങ്

സസ്തനികളിലെ സെർക്കോപൈതീസിഡെ (Cercopithecinae) കുടുംബത്തിന്റെ ഉപകുടുംബമായ സെർക്കോപൈതീസിനെ(Cercopithecinae)യിൽ ഉൾപ്പെടുന്ന ഒരിനം കുരങ്ങാണ്‌ **നാടൻ കുരങ്ങ്** അഥവാ **തൊപ്പിക്കുരങ്ങ്**. ശാസ്ത്രനാമം: മക്കാക്ക റേഡിയേറ്റ (*Macaca radiata*). വെള്ളമന്തി എന്ന പേരിലും ഇത് അറിയപ്പെടുന്നു. പടിഞ്ഞാറ് മുംബൈ മുതൽ കിഴക്ക് ഗോദാവരി വരെയുള്ള വനപ്രദേശങ്ങളിലാണ് ഇവ കാണപ്പെടുന്നത്.

## ശരീര ഘടന
left|thumb|നാടൻ കുരങ്ങ്
മക്കാക്ക ഇനത്തിൽപ്പെട്ട കുരങ്ങുകളിൽ ഏറ്റവും നീളം കൂടിയ വാലുള്ളത് തൊപ്പിക്കുരങ്ങിനാണ്. വാലിന് 45-70 സെ.മീ. നീളമുണ്ട്. പൂർണവളർച്ചയെത്തിയ ആൺകുരങ്ങിന് 6-10 കി.ഗ്രാമും പെൺകുരങ്ങിന് 3-4 കി.ഗ്രാമും തൂക്കമുണ്ടായിരിക്കും. ഇതിന്റെ തലയിൽ ഒരു ചെറിയ തൊപ്പിപോലെ രോമങ്ങൾ വളർന്നു നില്ക്കുന്നതിനാലാണ് *തൊപ്പിക്കുരങ്ങ്* എന്ന പേര് ലഭിച്ചത്. നെറ്റിഭാഗം മറയ്ക്കാതെ വളർന്നുനില്ക്കുന്ന ഈ രോമത്തൊപ്പിയുടെ മധ്യഭാഗം നെടുകെ പകുത്തതുപോലെ തോന്നും. ഇവയുടെ ശരീരത്തിന്റെ നിറം ഋതുഭേദങ്ങൾക്കനുസൃതമായി മാറുന്നു; ശൈത്യകാലത്ത് തിളങ്ങുന്ന തവിട്ടുനിറവും ഉഷ്ണകാലത്ത് മങ്ങിയ ചാരനിറവുമായിരിക്കും.

## ആഹാര രീതി
20 മുതൽ 25 വരെയുള്ള കൂട്ടമായി ഇവ ശബ്ദമുണ്ടാക്കിക്കൊണ്ട് തറയിലും വൃക്ഷങ്ങളിലും ചാടിച്ചാടി സഞ്ചരിക്കുന്നു. ഇത്തരം കുരങ്ങുകൾ തെക്കെ ഇന്ത്യയിലെ നാട്ടിൻപുറത്തെയും കാട്ടുപ്രദേശങ്ങളിലെയും സാധാരണ കാഴ്ചയാണ്. കുരങ്ങുകളുടെ ഓരോ കൂട്ടവും അവയുടെ സഞ്ചാരപരിധി ഒരു കിലോമീറ്ററിനുള്ളിലായി പരിമിതപ്പെടുത്തുന്നു. തളിരിലകളും ഫലങ്ങളും ചെറുപ്രാണികളുമാണ് ഇവയുടെ ഭക്ഷണം. പട്ടണങ്ങളിലെ വീടുകളിലും മറ്റും കയറിക്കൂടുന്ന ഇത്തരം കുരങ്ങുകൾ മനുഷ്യരുടെ ആഹാരാവശിഷ്ടങ്ങളാണ് സാധാരണയായി ഭക്ഷിക്കാറുള്ളത്. ക്ഷേത്രങ്ങളുടെയും മറ്റും പരിസരവും വഴിയരികുകളും താവളമാക്കുന്നവ മനുഷ്യരെ ഭയപ്പെടാറില്ല. ചിലപ്പോൾ ഇവ കൃഷിയിടങ്ങളിലെ ധാന്യങ്ങളും ഫലങ്ങളും മറ്റും തിന്നുനശിപ്പിക്കാറുണ്ട്. 

## സ്വഭാവം

കുരങ്ങിനങ്ങളിൽ ഏറ്റവുമധികം കുസൃതിത്തരങ്ങളും അനുകരണഭ്രമവും പ്രകടമാക്കുന്നത് തൊപ്പിക്കുരങ്ങുകളാണ്. കുരങ്ങുകളിക്കാർ സാധാരണ കൊണ്ടുനടക്കുന്നത് ഇത്തരം കുരങ്ങുകളെയാണ്. ഇവയുടെ ഇണങ്ങുന്ന സ്വഭാവ സവിശേഷതയാണ് ഇതിനു പ്രധാന കാരണം.

## ചിത്രശാല

File:Monkey family in moss tree.jpg|ഒരു കുട്ടം തൊപ്പി കുരങ്ങന്മാർ നീലഗിരിയിലെ ഒരു പായൽ നിറഞ്ഞ മരത്തിൽ
File:Bonnet macaque eating Delonix regia flowers 01.JPG| അലസിപ്പൂമരത്തിൽ
File:Bonnet macaque eating Delonix regia flowers 02.JPG| അലസിപ്പൂക്കൾ ഭക്ഷിക്കുന്ന തൊപ്പിക്കുരങ്ങ്
File:Bonnet macaque (Macaca radiata) - baby.jpg|thumb|പറമ്പിക്കുളത്ത് നിന്നും


## ഇതും കാണുക
* തൊപ്പിക്കാരൻ കുരങ്ങ്
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കുരങ്ങുകൾ
വർഗ്ഗം:ഇന്ത്യയിലെ കുരങ്ങുകൾ
കീഴാന്തൂർ

ഇടുക്കി ജില്ലയിൽ ,മൂന്നാറിൽ നിന്നും 56 കിമി അകലെയാണ് **കീഴാന്തൂർ** എന്ന ചെറു ഗ്രാമം. മറയൂരിൽ നിന്നും കാന്തല്ലൂർ പോകുന്ന വഴിയിൽ സ്ഥിതി ചെയ്യുന്നു ഈ ഗ്രാമം.സമുദ്ര നിരപ്പിൽ നിന്നും ഏകദേശം 3500  അടി ഉയരത്തിലാണ് സ്ഥിതി ചെയ്യുന്നത്. ചുറ്റും മല നിരകളാൽ ഒരുക്കപ്പെട്ടിരിക്കുന്നു.

## കൃഷി
*കാരറ്റ്
*കാബേജ്
*വെളുത്തുള്ളി
*ബീൻസ്
*മുന്തിരി
*ആപ്പിൾ
വടുതല (വിവക്ഷകൾ)

കേരളത്തിൽ വടുതല എന്ന പേരിൽ ഒന്നിലധികം സ്ഥലങ്ങളുണ്ട്.
*വടുതല (ആലപ്പുഴ ജില്ല)
*വടുതല (ഏറണാകുളം ജില്ല)
കരിങ്കുരങ്ങ്

വലിപ്പം കുറഞ്ഞ ഒരിനം കുരങ്ങാണു് **കരിങ്കുരങ്ങ്** അഥവാ **നീലഗിരി കുരങ്ങ്**. പ്രൈമേറ്റ ഗോത്രത്തിലെ സെർക്കോപൈതീസിഡെ (Cercopithecidae) കുടുംബത്തിന്റെ ഉപകുടുംബമായ കൊളോബിനെ (Colobinae)യിൽ ഉൾപ്പെടുന്നു. ശാസ്ത്രനാമം: സെർക്കോപിത്തക്കസ് ജോണീ (*Trachypithecus johnii*). സാധാരണയായി നീലഗിരി മലനിരകളിൽ ഇവ കാണപ്പെടുന്നു.

## ശരീര ഘടന

ഇവയുടെ ശരീരം നല്ല മിനുസമുള്ള കറുത്ത രോമത്തോട് കൂടിയതാണ്‌. തലയിലെ രോമങ്ങൾക്ക് സ്വർണ്ണ നിറമാണുള്ളത്‌. പെൺ കുരങ്ങുകളുടെ തുടയുടെ അടിഭാഗത്ത് വെള്ള നിറത്തിലുള്ള രോമങ്ങൾ ഉണ്ടാകും. ഹനുമാൻ കുരങ്ങുകളുടേതു പോലെയുള്ള നീളം കൂടിയ വാലുകളും പ്രത്യേകതയാണ്‌.

## ജീവിത രീതി
അഞ്ച് മുതൽ പതിനാറ് വരെയുള്ള കൂട്ടമായി ഇവ സഞ്ചരിക്കുന്നു. തളിരിലകളും ഫലങ്ങളുമാണ്‌ ഇവയുടെ പ്രധാന ഭക്ഷണം.  ചിലപ്പോൾ ഇവ കൃഷിയിടങ്ങളിലെ ധാന്യങ്ങളും ഫലങ്ങളും മറ്റും തിന്നുനശിപ്പിക്കാറുണ്ട്. വനനശീകരണവും തുകലിനായുള്ള വേട്ടയാടലും മൂലം ഇവയുടെ നിലനില്പ്പ് തന്നെ അപകടത്തിലാണ്‌.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

*ARKive - images and movies of the Nilgiri langur ''(Semnopithecus johnii)'' 

വർഗ്ഗം:കുരങ്ങുകൾ
വർഗ്ഗം:കേരളത്തിലെ സസ്തനികൾ
വർഗ്ഗം:ഇന്ത്യയിലെ കുരങ്ങുകൾ
ഡാർലിങ് ഡാർലിങ്

രാജസേനന്റെ സംവിധാനത്തിൽ ദിലീപ്, വിനീത്, ജഗതി ശ്രീകുമാർ, കാവ്യ മാധവൻ എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***ഡാർലിങ് ഡാർലിങ്***. വി.ജി.എം. ക്രിയേഷൻസിന്റെ ബാനറിൽ വിജയ, ഗോപാലകൃഷ്ണൻ, മോഹനൻ എന്നിവർ നിർമ്മാണം ചെയ്ത ഈ ചിത്രം വി.ജി.എം. റിലീസ് ആണ് വിതരണം ചെയ്തത്. ഉദയകൃഷ്ണ-സിബി കെ. തോമസ് കൂട്ടുകെട്ടാണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* ദിലീപ് – കാർത്തിക് / അനിയൻ കുട്ടി
* വിനീത് – കൊച്ചുകുറുപ്പ് / സുഭാഷ് ചന്ദ്ര ബോസ്
* ജഗതി ശ്രീകുമാർ – അപ്പച്ചൻ
* ജനാർദ്ദനൻ – വട്ടപ്പറമ്പിൽ ശ്രീധരൻ ഉണ്ണിത്താൻ
* സി.ഐ. പോൾ – പാലത്തിങ്കൽ കുറുപ്പ്
* ഇന്ദ്രൻസ്
* ബോബി കൊട്ടാരക്കര
* ശരത് – മണിക്കുട്ടൻ
* ഒടുവിൽ ഉണ്ണികൃഷ്ണൻ
* ബാബു സ്വാമി – ജി.കെ. മേനോൻ
* അബു സലീം
* കാവ്യ മാധവൻ – പത്മജ/പപ്പി
* പ്രസീത – ശാലിനി
* രാധിക – ലതിക
* സുകുമാരി – സുധാ വാര്യർ

## സംഗീതം
എസ്. രമേശൻ നായർ എഴുതിയ ഇതിലെ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്. ഗാനങ്ങൾ എസ്.എൽ.ഡി.ജി. ഓഡിയോസ് വിപണനം ചെയ്തിരിക്കുന്നു. 
;ഗാനങ്ങൾ
# പ്രണയസൗഗന്ധികങ്ങൾ – കെ.എസ്. ചിത്ര
# ഡാർലിംങ്  ഡാർലിംങ്  – എസ്.പി. ബാലസുബ്രഹ്മണ്യം
# അണിയം‌പൂ മുറ്റത്ത് – എം.ജി. ശ്രീകുമാർ, സന്തോഷ് കേശവ്
# മുത്തും പവിഴവും മൊഴികളിൽ – ശ്രീനിവാസ്, സുജാത മോഹൻ
# ചിത്തിരപ്പന്തലിട്ട് – കെ.ജെ. യേശുദാസ്, കെ.എസ്. ചിത്ര
# അണിയം‌പൂ മുറ്റത്ത് (ഇൻസ്ട്രമെന്റൽ) – ഔസേപ്പച്ചൻ
# ഡാർലിംങ് ഡാർലിംങ് – ഹരിഹരൻ
# മുത്തും പവിഴവും – ഹരിഹരൻ, സുജാത മോഹൻ
# പ്രണയസൗഗന്ധികങ്ങൾ – സന്തോഷ് കേശവ്, കെ.എസ്. ചിത്ര
# പ്രണയസൗന്ധികങ്ങൾ – സന്തോഷ് കേശവ്

## അണിയറ പ്രവർത്തകർ
* ഛായാഗ്രഹണം: കെ.പി. നമ്പ്യാതിരി
* ചിത്രസം‌യോജനം: ശ്രീകർ പ്രസാദ്
* കല: പ്രേമചന്ദ്രൻ
* ചമയം: കരുമം മോഹൻ
* വസ്ത്രാലങ്കാരം: ഇന്ദ്രൻസ്
* നൃത്തം: കുമാർ ശാന്തി
* പരസ്യകല: ഹരിത
* ലാബ്: പ്രസാദ് കളർ ലാബ്
* നിശ്ചല ഛായാഗ്രഹണം: സൂര്യ പീറ്റർ
* വാർത്താപ്രചരണം: വാഴൂർ ജോസ്, എബ്രഹാം ലിങ്കൻ
* നിർമ്മാണ നിയന്ത്രണം: രഞ്ജിത്
* നിർമ്മാണ നിർവ്വഹണം: സിദ്ദു പനയ്ക്കൽ
* ലെയ്‌സൻ: മാത്യു ജെ. നേര്യം‌പറമ്പിൽ
* അസോസിയേറ്റ് ഡയറക്ടർ: കെ.സി. രവി

## പുറത്തേക്കുള്ള കണ്ണികൾ
* 
* ''ഡാർലിങ് ഡാർലിങ്''  – മലയാളസംഗീതം.ഇൻഫോ

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
പള്ളിക്കുന്ന് ഗ്രാമപഞ്ചായത്ത്

കണ്ണൂർ ജില്ലയിൽ കണ്ണൂർ ബ്ലോക്കിൽ സ്ഥിതി ചെയ്തിരുന്ന ഒരു ഗ്രാമപഞ്ചായത്താണ് **പള്ളിക്കുന്ന് ഗ്രാമപഞ്ചായത്ത്**.
## ചരിത്രം
1962 ജനുവരി ഒന്നിനാണ് പള്ളിക്കുന്ന് ഗ്രാമ പഞ്ചായത്ത് സ്ഥാപിതമായത്. 2015 ജനുവരി 14ന് കണ്ണൂർ കോർപ്പറേഷൻ രൂപവത്കരിച്ചപ്പോൾ പള്ളിക്കുന്ന് പഞ്ചായത്ത് ഓർമ്മയായി.
## ഭൂമിശാസ്ത്രം
6.9 ചതുരശ്ര കിലോമീറായിരുന്നു പഞ്ചായത്തിന്റെ വിസ്തീർണ്ണം. കിഴക്ക് ദേശീയപാത 17, തെക്ക് കണ്ണൂർ നഗരസഭ, വടക്ക് ചിറക്കൽ ഗ്രാമപഞ്ചായത്ത്, പടിഞ്ഞാറ് അറബിക്കടൽ എന്നിവയാണ്‌ അതിർത്തികൾ. കിഴക്ക് ഉയർന്നും പടിഞ്ഞാറ് താഴ്ന്നുമായിരുന്നു പഞ്ചായത്തിന്റെ ഭൂമിശാസ്ത്രപരമായ കിടപ്പ്.
## വാർഡുകൾ
#പള്ളിയമൂല  	 
#കുന്നാവ്‌ 	 
#കൊക്കെന്പാര 	
#പൊടിക്കുണ്ട് 	
#മൂകാംബിക 	
#പള്ളികുന്നു 	 
#ചെട്ടിപീടിക 	 
#തളാപ്പ് 	
#എരിഞ്ഞട്ടുവയാൽ 	 
#മാർക്കുള 	 
#തടുത്ത വയൽ 	
#ചാലാട് 	
#പഞ്ചിക്കയിൽ 	 
#മുല്ലക്കാണ്ടി 	
#തോളപ്പൻ കുന്നു 	
#മനാൽ 	 
#ചാലാട് അമ്പലം

## അവലംബം

വർഗ്ഗം:മുൻപ് നിലവിലുണ്ടായിരുന്ന ഗ്രാമപഞ്ചായത്തുകൾ
വെള്ളിക്കുരങ്ങ്

വലിപ്പം കുറഞ്ഞ ഒരിനം കുരങ്ങാണു് **വെള്ളിക്കുരങ്ങ്**. ഇംഗ്ലീഷിൽ Silvered Leaf Monkey എന്നും Silvery Langur എന്നും വിളിക്കാറുണ്ട്. പ്രൈമേറ്റ ഗോത്രത്തിലെ സെർക്കോപൈതീസിഡെ (Cercopithecidae) കുടുംബത്തിന്റെ ഉപകുടുംബമായ കൊളോബിനെ (Colobinae)യിൽ ഉൾപ്പെടുന്നു. ശാസ്ത്രനാമം: സെർക്കോപിത്തക്കസ് ക്രൈസ്റ്റേറ്റസ്(Cercopithecus cristatus). ബർമ്മ, ഇന്ത്യയുടെ പൂർവ്വഭാഗം, ദക്ഷിണ ചൈന, ബോർണിയോ ദ്വീപുകൾ മുതലായവയുടെ തീരപ്രദേശങ്ങളിലും, പുഴയ്ക്ക് സമീപമുള്ള കാടുകളിലും കണ്ടൽക്കാടുകളിലുമാണ്‌  ഇവ സാധാരണ കാണപ്പെടുന്നത്.
## ശരീര ഘടന
ബ്രൗൺ നിറത്തിലോ കറുപ്പ് നിറത്തിലോ ആയ മിനുസമുള്ള രോമങ്ങളുടെ അഗ്ര ഭാഗം ചാരനിറത്തോടുകൂടിയതാണ്‌. എന്നിരുന്നാലും നാഭീഭാഗത്തിലേയും ഗുദഭാഗങ്ങളിലേയും രോമങ്ങൾക്ക് മഞ്ഞ നിറമാണുള്ളത്. വാലിന് 67-75 സെ.മീ. നീളമുണ്ടാകറുണ്ട്. പൂർണവളർച്ചയെത്തിയ ആൺകുരങ്ങിന് 50-58 സെ.മി. നീളവും ശരാശരി 6.6 കി.ഗ്രാം തുക്കവും പെൺകുരങ്ങിന് 46-51 സെ.മി നീളവും ശരാശരി 5.7 കി.ഗ്രാമും തൂക്കവുമുണ്ടായിരിക്കും. ജനിയ്കുമ്പോൾ ഇവയ്ക്ക് ഓറഞ്ച് നിറമായിരിക്കുമുള്ളത് കാലക്രമേണയാണ്‌ നിറവ്യത്യാസം കാണപ്പെടുന്നത്. മൂന്ന് മാസം കൊണ്ട് ഇവയ്ക്ക് വളർച്ചയെത്തും. സങ്കീർണ്ണവും വലുതുമായ ആമാശയം ഭക്ഷണത്തിലെ സെല്ലുലോസുകളെ ദഹിപ്പിക്കാൻ സഹായിക്കുന്നു.

## ആഹാര രീതി
ഒൻപതു മുതൽ മുപ്പതു വരെയുള്ള കൂട്ടമായി വൃക്ഷങ്ങളിലൂടെ ചാടിച്ചാടി സഞ്ചരിക്കുന്നു. തളിരിലകളും ഫലങ്ങളുമാണ്‌ ഇവയുടെ പ്രധാന ഭക്ഷണം.

## സ്വഭാവം
സാധാരണ ഒരു കുരങ്ങിൻ കൂട്ടത്തിൽ ഒരു ആൺ കുരങ്ങേ കാണാറുള്ളു, കുട്ടിക്കുരങ്ങുകളെ വളരെ ശ്രദ്ധാപൂർവ്വമാണ്‌ നോക്കുന്നത്. കൂട്ടത്തിലെ തലവനായ ആൺ കുരങ്ങാണ്‌ മറ്റ് കുരങ്ങുകളിൽ നിന്ന് കുട്ടികളേയും പെൺകുരങ്ങുകളേയും സംരക്ഷിക്കുന്നത്. മേൽക്കോയ്മയ്ക്ക് വേണ്ടി ആൺ കുരങ്ങുകൾ ഉച്ചത്തിൽ ശബ്ദം വയ്ക്കുകയും യുദ്ധം ചെയ്യുകയും പതിവാണ്‌.

## അവലംബം

## പുറത്തേക്കുള്ള കണ്ണികൾ

* ബിബിസി: വെള്ളി കുരങ്ങ്
* Silvered Leaf Monkey
* Answers.com: Lutung

വർഗ്ഗം:കുരങ്ങുകൾ
ഓട

ഉപയോഗശൂന്യമോ, മലിനമോ ആയ ജലവും ദ്രവവസ്തുക്കളും ഒഴുക്കിക്കളയുന്നതിനുള്ള ചാൽ അഥവാ കാനയാണ്‌ **ഓട** എന്നറിയപ്പെടുന്നത്.  സാധാരണയായി ഇതിന് മൂടിയുണ്ടായിരിക്കുകയില്ല.  റോഡരികിലെ ഓടകൾ ദൃഷ്ടാന്തമാണ്.

## ഓടനിർമ്മാണം

ജനപ്പെരുപ്പവും വ്യാവസായികാവശിഷ്ടങ്ങൾ പോലുള്ള മാലിന്യങ്ങളും കുറഞ്ഞിരുന്ന കാലങ്ങളിൽ ഓരോ ദേശത്തും പ്രകൃത്യാ ഉള്ള കാനകളും തോടുകളും നദികളും മറ്റും മലിനജ്ജലവും മഴക്കാലത്തുണ്ടാകുന്ന അധിക ജലവും ഒഴുകിപ്പോകുന്നതിനു മതിയായ മാർഗങ്ങളുണ്ടായിരുന്നു.  ജനങ്ങൾ പട്ടണങ്ങളിൽ  തിങ്ങിപ്പാർത്തു തുടങ്ങിയതോടെ ഓടകൾ ആസൂത്രണം ചെയ്തു നിർമ്മിക്കേണ്ട ആവശ്യം ഉണ്ടായി.  പ്രാചീന നഗരങ്ങളിൽ എല്ലാം തന്നെ കാലാവസ്ഥയും ജീവിതനിലവാരവും അനുസരിച്ച് ഓടകൾ നിർമിച്ചിരുന്നു.  ആദ്യകാലങ്ങളിലെ ഓടകൾ ആവശ്യത്തിനു മതിയാകുമായിരുന്നെങ്കിലും, കാലക്രമേണ ജനപ്പെരുപ്പവും വ്യാവസായിക പുരോഗതിയും കൊണ്ട് മലിനജലത്തിന്റെ അളവു വർധിച്ചപ്പോൾ അത് ശുദ്ധീകരിക്കാതെ തോടുകളിലും നദികളിലും നിർഗമിപ്പിക്കുന്നത് അനാരോഗ്യകരമാണെന്ന് ബോധ്യമായി.  കടലോരത്തുള്ള പട്ടണങ്ങൾക്കു പോലും മലിനജലം കൊണ്ടുള്ള പ്രദൂഷണം ഒരു പ്രശ്നമായിത്തീർന്നു.

## മലിനജലം ശുദ്ധീകരിക്കൽ

മലിനജലം ഉചിതമായ രാസപ്രക്രിയകളിലൂടെ നിശ്ചിത നിലവാരത്തിൽ ശുദ്ധീകരിച്ചതിനു ശേഷമേ ഓടകളിലും ജലാശയങ്ങളിലും ഒഴുക്കാവൂ എന്ന നിയമം സാർ‌‌വർത്രികമായി നടപ്പിൽ വന്നു.  19-ം നൂറ്റണ്ടോടുകൂടി മലിനജലം പ്രത്യേകം ആവാഹിച്ച് ശുദ്ധീകരിച്ച് നിർഗമിക്കുന്നതിനുള്ള വൻ‌‌കിട പദ്ധതികൾ നടപ്പിൽ വന്നു.  ശുദ്ധീകരണം അസാധ്യവും അനാവശ്യവുമായ പ്രകൃത്യാ ഉള്ള അധികജലവും ചെറിയ തോതിലുള്ള മലിനജലവും കൈകാര്യം ചൈയ്യുതിനുമാത്രം ഓടകൾ നിർമിച്ചുപയോഗിക്കാൻ തുടങ്ങുകയും ചെയ്തു.  ആരോഗ്യപരമായ മുൻ‌‌കരുതലുകൾ എടുത്തുകൊണ്ടു നിർമ്മിക്കപ്പെടുന്ന ആധുനിക ഓടകൾക്ക് ശാസ്ത്രീയമായ സം‌‌വിധാനം ഉണ്ടായിരിക്കും.

## അവലംബം

## പുറംകണ്ണികൾ

*  http://www.askthebuilder.com/Drainage.shtml
*  http://www.roess-nature-group.de/en/rbm/flexible-drainage-filter-pipes 
*  http://www.britannica.com/EBchecked/topic/285248/India/46376/Drainage-into-the-Arabian-Sea
തച്ചോളി വർഗ്ഗീസ് ചേകവർ

ടി.കെ. രാജീവ് കുമാറിന്റെ സംവിധാനത്തിൽ മോഹൻലാൽ, വിനീത്, ഊർമ്മിള മാതോന്ദ്കർ, നിരോഷ എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പുറത്തിറങ്ങിയ ഒരു മലയാളചലച്ചിത്രമാണ് ***തച്ചോളി വർഗ്ഗീസ് ചേകവർ***. ഗായകൻ ശ്രീനിവാസിന്റെ ആദ്യ ചിത്രമായിരുന്നു ഇത്. സെവൻ ആർട്സ് ഫിലിംസിന്റെ ബാനറിൽ ജി.പി. വിജയകുമാർ നിർമ്മിച്ച ഈ ചിത്രം സെവൻ ആർട്സ്, ഭാവചിത്ര എന്നിവരാണ് വിതരണം ചെയ്തത്. ഈ ചിത്രത്തിന്റെ കഥ പി. ബാലചന്ദ്രൻ, ടി.കെ. രാജീവ് കുമാർ എന്നിവരുടേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് പി. ബാലചന്ദ്രൻ ആണ്.

## അഭിനേതാക്കൾ
* മോഹൻലാൽ – തച്ചോളി വർഗ്ഗീസ് ചേകവർ
* വിനീത് – ശ്യാം
* ഊർമ്മിള മാതോന്ദ്കർ – മായ
* തിലകൻ – അവറാച്ചൻ
* നെടുമുടി വേണു – ഫാദർ
* ജനാർദ്ദനൻ – മത്തുക്കുട്ടി
* കൊച്ചിൻ ഹനീഫ – പുത്തൂരാൻ
* മധുപാൽ – വേണു
* ടി.പി. മാധവൻ
* കൊല്ലം തുളസി
* മോഹൻ ജോസ്
* ജഗന്നാഥൻ
* കൃഷ്ണപ്രസാദ്
* നിരോഷ – ആനി
* കെ.പി.എ.സി. ലളിത – ഏലിയാമ്മ
* വത്സല മേനോൻ – സുഭദ്ര
* കനകലത – ഓമന

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ശരത് ആണ്. ഗാനങ്ങൾ വിപണനം ചെയ്തത് മാഗ്ന സൌണ്ട്.
; ഗാനങ്ങൾ
# പൂത്തിടമ്പേ – കെ.ജെ. യേശുദാസ്
# നാടോടി താളം കൊട്ടി – കെ.ജെ. യേശുദാസ്
# മാലേയം മാറോടലിഞ്ഞു – കെ.എസ്. ചിത്ര
# സൂര്യനാളം പൊൻ‌വിളക്കായ് – കെ.ജെ. യേശുദാസ്, സുജാത മോഹൻ
# നീയൊന്ന് പാട് എം.ജി. ശ്രീകുമാർ, സ്വർണ്ണലത
# വീരാളി പട്ടിൻ – ശ്രീനിവാസ്, ശരത്
# സൂര്യനാളം പൊൻ‌വിളക്കായ് – കെ.ജെ. യേശുദാസ്

## അണിയറ പ്രവർത്തകർ
* ഛായാഗ്രഹണം: വേണു
* ചിത്രസം‌യോജനം: വേണുഗോപാൽ
* കല: പ്രകാശ് മൂർത്തി
* നൃത്തം: കല, ബൃന്ദ
* സംഘട്ടനം: പഴനിരാജ്, സത്യൻ (സംഘട്ടനം)
* പരസ്യകല: കൊളോണിയ
* എഫക്റ്റ്സ്: സേതു
* ശബ്ദലേഖനം: അരുൺ ബോസ്
* നിർമ്മാണ നിയന്ത്രണം: സിദ്ദു പനയ്ക്കൽ
* നിർമ്മാണ നിർവ്വഹണം: സേതു അടൂർ, ലളിത് കുമാർ
* ഓഫീസ് അഡ്മിനിസ്ട്രേഷൻ: എസ്. ഗോപാലകൃഷ്ണൻ
* പ്രൊഡക്ഷൻ കോ-ഓർഡിനേറ്റർ: ആർ.എസ്. മണി

## പുറത്തേക്കുള്ള കണ്ണികൾ
* 
* ''തച്ചോളി വർഗ്ഗീസ് ചേകവർ''  – മലയാളസംഗീതം.ഇൻഫോ
				
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി.കെ. രാജീവ് കുമാർ സംവിധാനം ചെയ്ത ചലച്ചിത്രങ്ങൾ
തേവാങ്ക്

മനുഷ്യക്കുരങ്ങുകളും കുരങ്ങുകളും ഉൾ പ്പെടുന്ന പ്രൈമേറ്റ് (Primate) ഗോത്രത്തിലെ ലോറിസിനെ (Lorisinae) കുടുംബത്തിൽപ്പെടുന്ന സസ്തനി. ശാസ്ത്രനാമം: നിക്ടിസെബസ് കൗകാംങ് (Nycticebus coucang). ലോറിസിനെ ജന്തുകുടുംബത്തിലെ നാല് സ്പീഷീസിൽ ഏഷ്യയിൽ കാണപ്പെടുന്ന രണ്ട് സ്പീഷീസാണ് തേവാങ്കും കുട്ടിത്തേവാങ്കും. മലേഷ്യ, ജാവ, സുമാത്ര, ബോർണിയൊ എന്നിവിടങ്ങളിലും ഇന്ത്യയിൽ ആസാം തുടങ്ങിയ സംസ്ഥാനങ്ങളിലുമാണ് തേവാങ്കുകൾ കാണപ്പെടുന്നത്. ഇവയ്ക്ക് ഉരുണ്ട തലയും വലിപ്പം കൂടിയ വൃത്താകൃതിയിലുള്ള കണ്ണുകളുമാണുള്ളത്. 
## ശരീര  ഘടന
പൊതുവേ 'ലോറിസ്' എന്നറിയപ്പെടുന്ന തേവാങ്കുകളുടെ കൈകാലുകൾക്കും ആന്തരികാവയവങ്ങൾക്കും തലച്ചോറിനും ഘടനയിൽ മനുഷ്യരുടേതിനോടും കുരങ്ങുകളുടേതിനോടും സാദൃശ്യമുണ്ട്. ശരീരത്തിന് 30 സെന്റിമീറ്ററും വാലിന് അഞ്ച് സെന്റിമീറ്ററും നീളമുണ്ട്; 1.2 കി.ഗ്രാം വരെ തൂക്കവും. തലയിലും തോൾഭാഗത്തും വെളുത്തതോ ചാരനിറത്തിലുള്ളതോ ആയ രോമപാളികൾ കാണാം. തലയിൽ നിന്നു പിന്നിലേക്കു പോകുന്ന തവിട്ടുനിറത്തിലുള്ള രേഖയും കണ്ണിനു ചുറ്റിലുമുള്ള തവിട്ടുവലയങ്ങളും ഇവയുടെ സവിശേഷതകളാണ്. തേവാങ്കുകളുടെ വയറിനും പൃഷ്ഠഭാഗത്തിനും വയ്ക്കോലിന്റെ നിറമായിരിക്കും. ഇവയുടെ മുൻ-പിൻ കാലുകൾക്ക് നീളവ്യത്യാസമുണ്ട്. 
## ജീവിത രീതി
വളരെ സാവധാനത്തിൽ സഞ്ചരിക്കുന്നതിനാൽ തേവാങ്കുകളെ 'സ്ളോ ലോറിസ്' എന്നു വിളിക്കുന്നു. ഓന്തുകൾ സഞ്ചരിക്കുന്നതുപോലെയാണ് ഇവ സഞ്ചരിക്കുക. അപൂർവമായി മാത്രമേ ഇവ നിലത്തിറങ്ങി സഞ്ചരിക്കാറുള്ളൂ. പകൽസമയം മുഴുവൻ കാട്ടിലും വൃക്ഷങ്ങളുടെ വിടവുകളിലും മാളങ്ങളിലും മറ്റും ഉറങ്ങുന്ന ഇവ കാലുകളുപയോഗിച്ച് മരക്കൊമ്പിൽ തലകീഴായി തൂങ്ങിക്കിടന്ന് വിശ്രമിക്കുന്നു. 
## ആഹാര രീതി
രാത്രികാലങ്ങളിൽ ഇരതേടാനിറങ്ങുന്ന തേവാങ്കുകൾ മണത്തറിഞ്ഞാണ് ഇരപിടിക്കുന്നത്. ചെറുജീവികളും പ്രാണികളുമാണ് മുഖ്യ ആഹാരം. പഴവർഗങ്ങളും മരക്കറയും ഇവ ആഹാരമാക്കാറുണ്ട്
## ഇതും കാണുക
* കുട്ടിത്തേവാങ്ക്

## അവലംബം

## പുറത്തേക്കുള്ള കണ്ണികൾ

* Slow Loris Research  by a toxinologist - includes photos.
* Lemur Center  Duke University, USA
* America Zoo general description
* Slow Loris Endangered by BBC World News
* BBC Science and Nature: Slow Loris Loris facts
* Slow Loris and International Animal Rescue by Sydney Morning Herald

വർഗ്ഗം:കുരങ്ങുകൾ
വർഗ്ഗം:വിഷ സസ്തനികൾ
ആചാരി

ഭാരതത്തിലെയും പാകിസ്താൻ, ശ്രീലങ്ക, ബംഗ്ലാദേശ്, നേപ്പാൾ തുടങ്ങിയ രാജ്യങ്ങളിലെയും ബ്രാഹ്മണ സമുദായ വിഭാഗം ജാതി പേരായി ചേർക്കുന്ന ഒരു നാമമാണ് **ആചാരി**.  ഉത്തരേന്ത്യയിൽ ശർമ, സോനാർ എന്നീ പേരുകളുമുണ്ട്.
## പേരിന്റെ ഉറവിടം

ഗുരു, വേദവും ശാസ്ത്രവും പഠിച്ച ആൾ എന്നെല്ലാം അര്ഥം വരുന്ന "ആചാര്യ" എന്ന  സംസ്കൃത പദത്തിൽനിന്നാണ് ആചാരി എന്ന പദം ഉരുത്തിരിഞ്ഞതെന്ന് കരുതപ്പെടുന്നു. ശില്പ ശാസ്ത്രത്തിൽ ആചാരിയുടെ നിർവചനം ഇങ്ങനെയാണ് "പ്രാണവായുവിൽപ്പോലും വേദത്തെ കാണുകയും ശാസ്ത്രം പഠിച്ചവനും ദേവ ശില്പങ്ങൾ നിര്മ്മിക്കാൻ കഴിവുള്ളവനുമാണ് ആചാരി. അപ്പോൾ ആചാര്യൻ ഗുരുനാഥനും വേദവും ശാസ്ത്രവും പഠിച്ച ആൾ ആണെങ്കിൽ, ആചാരി ഗുരുനാഥനും വേദശാസ്ത്ര പണ്ഡിതനും ഒരു കരകൌശല വിദഗ്ദ്ധനും കൂടിയായിരുന്നു.

## ആചാരി/ ആശാരി

തമിഴ്നാട്ടിലും കേരളത്തിലും ആചാരി എന്നത് ആശാരി ആയി മാറാൻ രണ്ടു കാരണങ്ങൾ ഉണ്ട്.ഒന്ന്, അവിടുത്തെ നാട്ടു ഭാഷകൾ ആണ്. പൂജാരിക്ക് പൂശാരി, രാജാവിനു രാശാവ്, യജമാനന് എന്നതിന് യശമാനന് എന്നു പറയുന്നത് പോലെ ആചാരിക്ക് ആശാരി എന്നായി. അങ്ങനെ ഇവടെ വിശ്വകര്മ്മ സമുദായം മുഴുവന് ആശാരി എന്ന പേരില് ആയി. മരയാശാരി, കല്ലാശാരി, പൊന്നാശാരി തുടങ്ങിയ വിളിപേരുകള് ഉണ്ടായി. പക്ഷേ മരപണി ചെയ്തിരുന്ന വിഭാഗം മറ്റുള്ളവരെ അപേക്ഷിച് പേരിന്റെ കൂടെ കുലനാമം വച്ചിരുന്നതിനാൽ ആശാരി എന്നത് മരപണി ചെയ്യുനവര് മാത്രമാണെന്ന് തെറ്റിധരിക്കപെട്ടു. അങ്ങനെ മരപ്പണിക്കാരുടെ  വിളിപേര് ആശാരി എന്നായി. കേരളത്തില് തന്നെ വടക്കന് കേരളത്തിലാണ് കുടുതലായും ആശാരി എന്നു മരപ്പണിക്കാരെ വിളിക്കുനത്.രണ്ടാമത് ത്മിഴ്നാട്ടില് ഉണ്ടായിരുന്ന ഒരു വിഭാഗം ബ്രാഹ്മണര് "ആചാരി" എന്ന സ്ഥാന പേര് ഉപയോഗിച്ചിരുന്നു. ഇവരില് ചിലര് വിശ്വകര്മ്മ സമുദായത്തിന്റെ ആചാരി എന്ന കുലനാമം ആശാരി എന്നാക്കാൻ ശ്രമിച്ചിരുന്നു എന്ന അഭിപ്രായം ഉണ്ട്. നോർത്ത് ഇന്ത്യയിൽ താമസിയ്ക്കുന്നതും സർക്കാറ് വിജ്ഞാപനത്തില് പറയുന്നതുമായ ബ്രാഹ്മണ വിഭാഗക്കാരിൽ ഇന്നും ഈ ആചാരി എന്ന പദം ഉപയോഗിച്ചുവരുന്നു. മറ്റ് വിഭാഗക്കാർക്ക് ഈ അടുത്ത കാലം വരെ അങ്ങനെയായിരുന്നില്ല.ആശാരി എന്ന പദം മലബാറിൽ ഒരു ജാതി ആയി ഉപയോഗിക്കുന്നത് മരപ്പണിക്കാരാണ് അതിൻറെ കാരണം ആര്യന്മാർ എന്ന നമ്പൂതിരി വിഭാഗം കേരളത്തിലേക്ക് കുടിയേറിയപ്പോൾ അവർക്കൊപ്പം വന്ന ശില്പികളിൽ കേരളത്തിലുള്ള ആര്യന്മാരുടെ നിർമ്മാണങ്ങൾ എല്ലാം മരംകൊണ്ടായിരുന്നതിനാൽ [ക്ഷേത്രങ്ങളും ഇല്ലങ്ങളും ക്ഷേത്രങ്ങളിലെ വിഗ്രഹങ്ങളും എല്ലാം ] ആശാരി ഒരു മരപ്പണിക്കാരൻ ആയി ചുരുങ്ങി ആശാരി എന്ന വാക്കിൻറെ അർത്ഥം ശില്പി എന്നാണ് വിശ്വകർമ്മ വിഭാഗത്തിൽ എല്ലാ ഉപജാതികളെയും ശില്പി ചേർത്താണ് പറയുക ദാരു ശില്പി ശില ശില്പി വെങ്കല ശില്പി ലോഹ ശില്പി സ്വർണ്ണ ശില്പി എന്നിങ്ങനെ. എന്നാൽ  കേരളത്തിൽ ഇല്ലങ്ങളും ക്ഷേത്രങ്ങളും കൊട്ടാരങ്ങളും എല്ലാം നിർമ്മാണം  മരം കൊണ്ട് ആയതിനാൽ ബാക്കിയുള്ളവർ  ആന്ധ്ര പ്രദേശിലേക്ക് തിരികെ പോയി എന്നാണ് തിരുവനന്തപുരത്ത് ഉള്ള കൊല്ലൂർ മഠം കോപ്പർ ലിതങ്ങളിൽ പറയുന്നത് അതുകൊണ്ടുതന്നെ കേരളത്തിൽ വിശ്വകർമ്മ   സമുദായത്തിൽ ഇന്നുള്ളത് ആശാരി എന്ന ദാരു ശില്പി മാത്രം ബാക്കിയുള്ളത് കൊല്ലൻ, തട്ടാൻ , കൽത്തച്ചൻ , കണ്ണാൻ തുടങ്ങിയ കമ്മാളർ വിഭാഗം ആണ് ഇവർ ആധുനിക കാലഘട്ടത്തിൽ വിശ്വകർമ്മ എന്ന പദവി നേടിയവരാണ്  അതു കൊണ്ട് തന്നെ മലബാറിൽ ആശാരി മാത്രം പൂണൂൽ അവകാശപ്പെടുകയും ചെയ്യുന്നു  ആശാരി എന്നത് പൊതുവേ ആചാരി എന്ന വാക്കിന് തുല്യമായി ഉപയോഗിക്കുന്ന ഒരു സ്ഥാനപ്പേരാണ് മലബാർ മേഖലയിൽ 

## കേരളത്തിൽ ആശാരി എന്ന കുലനാമം ഉപയോഗിക്കുന്ന വിഭാഗങ്ങൽ

# കരുവാൻ/ കൊല്ലൻ
# തച്ചൻ/ ആശാരി
# ശില്പി/കല്ലാചാരി
# മൂശാരി
#തട്ടാൻ/ പൊന്നാശാരി

## ഇതും കാണുക

വിശ്വകർമ്മജർ
ആശാരി
മൂശാരി

## അവലംബം

* Castes And Tribes Of Southern India by Edgar Thurston, K. Rangachari,. Volume 3. pp. 126-129.
ഇഖ്‌ബാൽ കുറ്റിപ്പുറം

മലയാളചലച്ചിത്രത്തരംഗത്തെ ഒരു കഥാകാരനും തിരക്കഥാകൃത്തുമാണ്‌ **ഇഖ്ബാൽ കുറ്റിപ്പുറം** എന്നറിയപ്പെടുന്ന **ഡോ. മുഹമ്മദ് ഇഖ്ബാൽ കൊമ്പത്തേൽ**‍. ജനപ്രിയ ചിത്രങ്ങളായ നിറം, അറബിക്കഥ തുടങ്ങി അര ഡസനോളം ചിത്രങ്ങളുടെ കഥാകാരൻ.

## ജീവിതരേഖ
കൊമ്പത്തേൽ മുഹമ്മദലിയുടേയും രാരംകണ്ടത്ത് നഫീസയുടേയും മകനായി 1970 മെയ് 15 ന്‌ മലപ്പുറം ജില്ലയില കുറ്റിപ്പുറത്ത് ജനനം. പൊന്നാനി എം.ഇ.എസ്. കോളേജിൽ നിന്ന് പ്രീഡിഗ്രിയും ബി.എസ്.സി (ജിയോളജി) രണ്ടുവർഷവും പഠിച്ച ഇഖ്ബാൽ ബി.എസി.സി പഠനം പാതിവഴിയിൽ നിർത്തി ടി.എച്ച്. എം.എസിനു എറണാംകുളത്തെ പടിയൂർ മെമ്മോറിയൽ ഹോമിയോ മെഡിക്കൽ കോളേജിൽ ചേർന്നു. ബി.എച്ച്.എം.എ‌സ് കോഴിക്കോട് ഗവ. മെഡിക്കൽ കോളേജിൽ നിന്ന് പൂർത്തിയാക്കി. ഇപ്പോൾ ദുബായിൽ ഹോമിയോ ചികിത്സകനായി സേവനമനുഷ്ഠിക്കുന്നു.

;കുടുംബം
രോഷ്നിയാണ്‌ ഭാര്യ. മകൻ:ഗസൽ. മകൾ:നൈൽ.

## ചലച്ചിത്രരംഗത്ത്
നിറത്തിന്റെ കഥയിലൂടെയാണ്‌ ഇഖ്ബാൽ ചലച്ചിത്രരംഗത്തേക്ക് പ്രവേശിക്കുന്നത്. പിന്നീട് മേഘമൽഹാർ(കഥ)‍,ഗ്രാമഫോൺ (തിരക്കഥ, സംഭാഷണം), സ്വപനക്കൂട് (കഥ, തിരക്കഥ, സംഭാഷണം), ഫോർ ദ പീപ്പിൾ (തിരക്കഥ), അറബിക്കഥ (കഥ, തിരക്കഥ, സംഭാഷണം), സെവൻസ്, ഡയമണ്ട് നെക്ലേസ്, ഒരു ഇന്ത്യൻ പ്രണയകഥ തുടങ്ങിയ ചിത്രങ്ങളും അദ്ദേഹം ചെയ്തു.

## അവലംബം

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മലയാളം എഴുത്തുകാർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:1970-ൽ ജനിച്ചവർ
കാങ്കോൽ-ആലപ്പടമ്പ് ഗ്രാമപഞ്ചായത്ത്

കണ്ണൂർ ജില്ലയിലെ പയ്യന്നൂർ ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **കാങ്കോൽ-ആലപ്പടമ്പ് ഗ്രാമപഞ്ചായത്ത്**. കാങ്കോൽ, ആലപ്പടമ്പ് എന്നീ വില്ലേജുകളിലായി വ്യാപിച്ചുകിടക്കുന്ന കാങ്കോൽ-ആലപ്പടമ്പ ഗ്രാമപഞ്ചായത്തിന് 42.07 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ കിഴക്കുഭാഗത്ത് എരമം കുറ്റൂർ, പെരിങ്ങോം വയക്കര ഗ്രാമപഞ്ചായത്തുകളും, പടിഞ്ഞാറുഭാഗത്ത് കരിവെള്ളൂർ പെരളം ഗ്രാമപഞ്ചായത്തും, തെക്കുഭാഗത്ത് പയ്യന്നൂർ മുനിസിപ്പാലിറ്റിയും, വടക്കുഭാഗത്ത് കയ്യൂർ ചീമേനി ഗ്രാമപഞ്ചായത്തുമാണ്. 1936-ലാണ് കാങ്കോൽ പഞ്ചായത്ത് രൂപീകൃതമായത്.

## വാർഡുകൾ
#ഏറ്റുകുടുക്ക  	 
#കാനം 
#ചള്ളച്ചാൽ 
#ചൂരൽ 	 
#വടവന്തൂർ 
#മാത്തിൽ 	 
#അലക്കാട് 	 
#കാളിശ്വരം 
#കരിങ്കുഴി 	 
#കുണ്ടയംകൊവ്വൽ 	 
#താഴെകുരുന്നത് 
#കാങ്കോൽ 
#പപ്പാരട്ട 	 
#കക്കിരിയാട്

## പുറമെ നിന്നുള്ള കണ്ണികൾ
*കാങ്കോൽ ആലപ്പടമ്പ് ഗ്രാമപഞ്ചായത്ത് 
## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പാലക്കോട്

മലപ്പുറം ജില്ലയിലെ നിലമ്പൂർ താലൂക്കിലെ വണ്ടൂർ നിയോജകമണ്ഡലത്തിലെ ഒരു ഗ്രാമമാണ് **പാലക്കോട്**. എ.പി. അനിൽ കുമാറാണു വണ്ടൂർ നിയോജകമണ്ഡലത്തിലെ എം.എൽ.എ. ദക്ഷിണ മലബാറിലെ ഈ ഗ്രാമം മലബാർ കലാപവുമായി വളരെയധികം ബന്ധപ്പെട്ടിരിക്കുന്നു. ചെറുകിട കച്ചവടക്കാരും വ്യാപാരികളുമാണു താമസം. പഞ്ചായത്ത് പോരൂരാണ്‌.
## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഉല്ലാസപ്പൂങ്കാറ്റ്

വിനയന്റെ സംവിധാനത്തിൽ ദിലീപ്, തിലകൻ, ജഗതി ശ്രീകുമാർ, മോഹിനി എന്നിവർ പ്രധാനവേഷങ്ങളിൽ അഭിനയിച്ച് 1997-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഉല്ലാസപ്പൂങ്കാറ്റ്***. ഭാഗ്യാ പ്രൊഡക്ഷൻസിന്റെ ബാനറിൽ ജോളി സേവ്യർ നിർമ്മാണം ചെയ്ത ഈ ചിത്രം എ വിക്ടറി മൂവീസ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ജെ. പള്ളാശ്ശേരി ആണ്.

## അഭിനേതാക്കൾ
* ദിലീപ് – ഉണ്ണി
* തിലകൻ – ജോൺ ഫെർണ്ണാണ്ടസ്സ്
* ജഗതി ശ്രീകുമാർ – വാസു
* കലാഭവൻ മണി – മുസ്തഫ
* ഒടുവിൽ ഉണ്ണികൃഷ്ണൻ
* മണിയൻപിള്ള രാജു – കുര്യച്ചൻ
* മേഘനാഥൻ – കാളിയപ്പൻ 
* മോഹിനി
* കൽപ്പന – മേരിക്കുട്ടി 
* എൻ. ശബ്നം – കാമാക്ഷി

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് ബേണി ഇഗ്നേഷ്യസ് ആണ്. പശ്ചാത്തലസംഗീതം എസ്.പി. വെങ്കിടേഷ് ഒരുക്കിയിരിക്കുന്നു. ഗാനങ്ങൾ ബ്ലൂമൂൺ വിപണനം ചെയ്തിരിക്കുന്നു. 
; ഗാനങ്ങൾ
# പാതിരാത്തെന്നലായ് – കെ.ജെ. യേശുദാസ്, കെ.എസ്. ചിത്ര
# അമ്മയിന്നാദ്യത്തെ പ്രണവ – സംഗീത
# കണ്ണുനീർ പാടത്തെ – ബിജു നാരായണൻ
# പാതിരാത്തെന്നലേ – കെ.ജെ. യേശുദാസ്
# പാതിരാ തെന്നലേ – കെ.എസ്. ചിത്ര
# പൂക്കാരിപ്പെണ്ണിനൊരു – എം.ജി. ശ്രീകുമാർ
# പൂക്കാരിപ്പെണ്ണിനൊരു – എം.ജി. ശ്രീകുമാർ, കെ.എസ്. ചിത്ര
# കിന്നാരകാക്കാത്തിക്കിളിയേ – കെ.എസ്. ചിത്ര
# നീല നാലുകെട്ടിന്നുള്ളിൽ – ബിജു നാരായണൻ

## അണിയറ പ്രവർത്തകർ
* ഛായാഗ്രഹണം: ദിനേശ് ബാബു
* ചിത്രസം‌യോജനം: ജി. മുരളി
* കല: പ്രേമചന്ദ്രൻ
* ചമയം: സുദേവൻ
* നൃത്തം: സുജാത, ബാബു
* സംഘട്ടനം: കിംഗ് പഴനിരാജ്
* പരസ്യകല: ക്ലിക്ക്
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: ചന്ദ്രൻ മൊണാലിസ
* എഫക്റ്റ്സ്: മുരുകേഷ്
* വാർത്താപ്രചരണം: എബ്രഹാം ലിങ്കൻ, വാഴൂർ ജോസ്
* നിർമ്മാണ നിയന്ത്രണം: എം. രഞ്ജിത്ത്
* അസോസിയേറ്റ് ഡയറക്ടർ: എസ്.പി. മഹേഷ്, സെന്നൻ പള്ളാശ്ശേരി
* വാതിൽ‌പുറചിത്രീകരണം: ശ്രീമൂവീസ്
* ലെയ്‌സൻ: മാത്യു ജെ. നേര്യം‌പറമ്പിൽ
* എക്സിക്യൂട്ടീവ് പ്രൊഡ്യൂസർ: ബോബൻ തോമസ്

## പുറത്തേക്കുള്ള കണ്ണികൾ
* 
* ''ഉല്ലാസപ്പൂങ്കാറ്റ്''  – മലയാളസംഗീതം.ഇൻഫോ

വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
ഓമനപ്രാവ്

മൈനയെക്കാൾ അല്പം വലിയ ഒരു പക്ഷിയാണ്‌ **ഓമനപ്രാവ്** എന്നറിയപ്പെടുന്നത്. ഇതിന്റെ ശാസ്ത്രനാമം: *കാൽക്കൊഫാപ്സ് ഇൻഡിക്ക (Chalcophaps indica)* എന്നാണ്‌. തമിഴ്‌നാടീന്റെ സംസ്ഥാന പക്ഷിയായ ഓമനപ്രാവ് കേരളത്തിലും കൂടാതെ മൈസൂർ, ബംഗാൾ, ബീഹാർ, ഒറീസ, ആന്ധ്ര എന്നിവിടങ്ങളിലും സുലഭമായി കാണപ്പെടുന്നു.  മൊത്തത്തിൽ തവിട്ടു കലർന്ന പാടല നിറമാണ് ഈ പ്രാവിനുള്ളത്.  ശരീരത്തിന്റെ മുകൾ ഭാഗത്തിന് തിളങ്ങുന്ന പച്ച നിറവും, തലയുടെ മുകൾ ഭാഗത്തിന് വെള്ള നിറവും കാണാം.  വാൽ ചെറുതും കറുപ്പുനിറമുള്ളതുമാണ്.  നിരവധി വർണങ്ങൾ ചേർന്ന അഴകൊത്ത ഇതിന്റെ രൂപമാണ് ഓമനപ്രാവ് എന്ന പേര് ഇതിനു നേടികൊടുത്തത്.  ആൺ-പെൺ പ്രാവുകളെ ബാഹ്യപ്രകൃതി മൂലം തിരിച്ചറിയാനാവില്ല.  കാടുകളിലും വൃക്ഷങ്ങൾ ഇടതിങ്ങിയ പ്രദേശങ്ങളിലും ഇവ അധികമായി കാണപ്പെടുന്നു.

## ആഹാരസമ്പാദനം

നിലത്തു നടന്നാണ് ഇവ ആഹാരസമ്പാദനം നടത്തുന്നത്. വിത്തുവകകളാണ് ഇവയുടെ മുഖ്യ ആഹാരം.  ആഹാരസമ്പാദന വേളയിൽ മരുഷ്യരുടെ സാന്നിധ്യം മനസ്സിലാക്കിയാലുടൻ ഇവ പറന്നകന്ന് മരക്കൊമ്പുകളിൽ അഭയം തേടുന്നു.

## കൂടുനിർമ്മാണം

ഏപിൽ-മേയ്, നവംബർ-ഡിസംബർ മാസങ്ങളിലാണിവ കൂടു കെട്ടുന്നത്.  നാരുകളും ചെറിയ ചുള്ളികളും ഉപയോഗിച്ച് കൂടു നിർമ്മിക്കുന്നു.  നിലത്തു നിന്ന് 1.5 മീറ്റർ മുതൽ 3 മീറ്റർ വരെ ഉയരത്തിലാണിവ കൂടു വയ്ക്കുക.  വർഷത്തിൽ രണ്ടു പ്രാവശ്യം മുട്ട ഇടുന്നു.  ഒരു പ്രാവശ്യം സാധാരണ രണ്ടു മുട്ട കാണാറുണ്ട്.  മുട്ടയ്ക്കു മങ്ങിയ മഞ്ഞ നിറമാണ്.

## അവലംബം

## പുറത്തേക്കുള്ള കണ്ണികൾ

*  http://www.4to40.com/indian_travel_places/index.asp?p=Vansda_National_Park&k=Shama_and_Emerald_Dove
*  http://www.treknature.com/gallery/Asia/India/photo232303.htm
*  http://www.mangoverde.com/birdsound/spec/spec72-90.html
*  http://www.panoramio.com/photo/7359430 
*  http://www.birdforum.net/opus/Emerald_Dove
*  http://www.google.co.in/images?q=chalcophaps+indica&oe=utf-8&rls=org.mozilla:en-GB:official&client=firefox-a&um=1&ie=UTF-8&source=univ&ei=X48hTOyHDMyVrAfzmMDVDg&sa=X&oi=image_result_group&ct=title&resnum=1&ved=0CCIQsAQwAA Chalcophaps Indica.

വർഗ്ഗം:പ്രാവുകൾ
തിരുവമ്പാടി ഗ്രാമപഞ്ചായത്ത്

കോഴിക്കോട് ജില്ലയുടെ വടക്കു കിഴക്ക് ഭാഗത്ത് വയനാടൻ മലകളുടെ തെക്കു പടിഞ്ഞാറ് ഭാഗത്തായി കോഴിക്കോട് താലൂക്കിൽ കൊടുവള്ളി ബ്ളോക്ക്, തിരുവമ്പാടി വില്ലേജ്പരിധിയിൽ വരുന്ന ഗ്രാമപഞ്ചായത്താണ് **തിരുവമ്പാടി ഗ്രാമപഞ്ചായത്ത്**. കോഴിക്കോട് ജില്ലയിലെ  പ്രധാന പട്ടണങ്ങളിലൊന്നാണ്‌ തിരുവമ്പാടി. 83.96  ചതുരശ്രകിലോമീറ്റർ വിസ്തീർണ്ണമുള്ള പഞ്ചായത്തിന്റെ അതിരുകൾ വടക്ക് കോടഞ്ചേരി, മേപ്പാടി (വയനാട്), മുപ്പൈനാട് (വയനാട്) പഞ്ചായത്തുകളും,  കിഴക്ക് കൂടരഞ്ഞി, ചുങ്കത്തറ (മലപ്പുറം), മുപ്പൈനാട് (വയനാട്) പഞ്ചായത്തുകളും, പടിഞ്ഞാറ്-കോടഞ്ചേരി, മുക്കം പഞ്ചായത്തുകളും, തെക്ക്-കാരശ്ശേരി, മുക്കം, കൂടരഞ്ഞി പഞ്ചായത്തുകളുമാണ്.  തിരുവമ്പാടി ഗ്രാമപഞ്ചായത്ത് 1962 ജനുവരി 1-നാണ്‌ രൂപീകൃതമായത്. ഇന്നത്തെ കൂടരഞ്ഞി പഞ്ചായത്തുകൂടി ഉൾപ്പെട്ടതായിരുന്നു ആദ്യകാല തിരുവമ്പാടി പഞ്ചായത്ത്. കുന്നുകളും ചെരിവുകളും സമതലങ്ങളും പാറക്കെട്ടുകളും ഇടകലർന്നതാണ് തിരുവമ്പാടിയുടെ ഭൂപ്രകൃതി.

## വാർഡുകൾ

## എത്തി ചേരാൻ
*കോഴിക്കോട് നഗരത്തിൽ നിന്നും റോഡ് മാർഗ്ഗമായി 35 കിലോമീറ്റർ  സഞ്ചരിച്ചാൽ  തിരുവമ്പാടിയിൽ എത്തിച്ചേരാം. കോഴിക്കോട്, മുക്കം, കൊടുവള്ളി, താമരശ്ശേരി, കൂടരഞ്ഞി, പൂവാറൻതോട്, കോടഞ്ചേരി, ആനക്കാംപൊയിൽ എന്നിവിടങ്ങളിലേക്ക് തിരുവമ്പാടിയിൽ നിന്ന് ധാരാളം  ബസ് സർവ്വീസുകൾ ഉണ്ട്. ഇവിടെ ഒരു കെ.എസ്.ആര് .ടി.സി ബസ്സ് ബസ്സ്റ്റാൻഡും സ്വകാര്യ ബസ്സ്റ്റാൻഡും ഉണ്ട്.
*ഏറ്റവും അടുത്ത റെയിൽ‌വേ സ്റ്റേഷൻ : കോഴിക്കോട് റെയിൽ‌വേ സ്റ്റേഷൻ
*ഏറ്റവും അടുത്ത വിമാനത്താവളം: കോഴിക്കോട് അന്താരാഷ്ട്രവിമാനത്താവളം

## വിദ്യാലയങ്ങൾ
*സേക്രഡ് ഹാർട്ട് എച്ച്. എസ്സ്.എസ്സ് തിരുവമ്പാടി
*ഇൻഫന്റ് ജീസസ് സ്കൂൾ, തിരുവമ്പാടി

## ഇതും കാണുക
* ആവാസ് തിരുവമ്പാടി :- 2010 ഒക്ടോബർ മാസം തിരുവമ്പാടി കേന്ദ്രീകരിച്ച് പ്രവർത്തനമാരംഭിച്ച സാമൂഹ്യ - സാംസ്കാരിക സംഘടനയാണ് ആവാസ്
* തിരുവമ്പാടി ഫേസ്ബുക് പേജ്
*തിരുവമ്പാടി
*തിരുവമ്പാടി (നിയമസഭാമണ്ഡലം)
*സേക്രഡ് ഹാർട്ട് ഫൊറോന പള്ളി തിരുവമ്പാടി
*കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
പതിമൂക്കൻ കുരങ്ങ്

പ്രൈമേറ്റ ഗോത്രത്തിലെ സെർക്കോപൈതീസിഡെ (Cercopithecidae) കുടുംബത്തിന്റെ ഉപകുടുംബമായ കൊളോബിനെ (Colobinae)യിൽ ഉൾപ്പെടുന്ന വലിപ്പം കുറഞ്ഞ ഒരിനം കുരങ്ങാണു് **പതിമൂക്കൻ കുരങ്ങ്**. ചൈനയുടെ തെക്കൻ പ്രദേശങ്ങൾ, വിയറ്റ്നാമിന്റെ വടക്കൻ പ്രദേശങ്ങൾ എന്നിവിടങ്ങളിലാണ്‌ പതിമൂക്കൻ കുരങ്ങ് സാധാരണയായി കാണപ്പെടുന്നത്. വളരെ അപൂർവ്വമായി കാണപ്പെടുന്ന പതിമൂക്കൻ കുരങ്ങുകളെക്കുറിച്ച് കാര്യമായ ഗവേഷണങ്ങൾ ഇതുവരെ നടന്നിട്ടില്ല.

## ശരീര ഘടന
പേരു സൂചിപ്പിക്കുന്നതു പോലെയുള്ള മൂക്കാണ്‌ ഇത്തരം കുരങ്ങുകൾക്കുള്ളത്, വട്ടമുഖത്തിൽ കുറുകിയതും പതിഞ്ഞതുമായ മൂക്കിൽ നാസാരന്ധ്രങ്ങൾ പുറത്തേക്ക് തള്ളിനിൽക്കുന്നു. പ്രത്യേകിച്ച് പുറത്തുംതോളിലും പല വർണ്ണത്തിലുള്ള മിനുസമുള്ളതും നീളംകൂടിയതുമായ രോമങ്ങളാൽ ആവൃതമായിരിയ്ക്കും. പൂർണവളർച്ചയെത്തുമ്പോൾ 51-83 സെ.മി. നീളവും വാലിന് 55-97 സെ.മി നീളവും ഉണ്ടാകും.

## ആഹാര രീതി
പൊതുവെ അറുനൂറ് അംഗങ്ങൾ വരെയുള്ള വലിയ കൂട്ടമായിട്ടാണ്‌ കാണപ്പെടുന്നത്, എന്നിരുന്നാലും ശൈത്യകാലം പോലുള്ള ഭക്ഷണത്തിനു ദൗർലഭ്യമുള്ള സമയങ്ങളിൽ ഇവ ചെറിയ കൂട്ടങ്ങളായി പിരിയാറുണ്ട്. കായ്കനികളും മുളനാമ്പുകളും ഇലകളുമാണ്‌ പ്രധാന ഭക്ഷണം. വിവിധ അറകളുള്ള ആമാശയം ഭക്ഷണം വേഗത്തിൽ ദഹിപ്പിക്കാൻ സഹായിക്കുന്നു.

## സ്വഭാവം
കൂടുതൽ സമയവും മരങ്ങളിൽ തന്നെയാണ്‌ പതിമൂക്കൻ കുരങ്ങുകൾ ചെലവഴിക്കുന്നത്. 4000 മീറ്റർ വരെ പൊക്കം ഉള്ള വനപ്രദേശങ്ങളിലാണ്‌ പ്രധാനമായും പതിമൂക്കൻ കുരങ്ങുകൾ അധിവസിക്കുന്നത്. എങ്കിലും ശിശിരകാലമാകുമ്പോൾ ഒഴിഞ്ഞ സ്ഥലങ്ങളിലേക്ക് ചേക്കേറാറുണ്ട്. മറ്റു കുരങ്ങിൻ കൂട്ടത്തിൽ നിന്നു വ്യത്യസ്തമായി ഈകൂട്ടങ്ങളിൽ പെൺകുരങ്ങുകളേ അപേക്ഷിച്ച് ആൺ കുരങ്ങുകളാണ്‌ കൂടുതലുള്ളത്. മേൽക്കോയ്മയ്ക്ക് വേണ്ടി സാധാരണയായി ഉച്ചത്തിൽ ശബ്ദം വയ്ക്കാറുണ്ട്‌.

## പ്രത്യുത്പാദനം
ഇണചേരാനുള്ള ആവേശം അദ്യം പ്രകടിപ്പിക്കുന്നത് പെൺകുരങ്ങുകളാണ്‌‌. ഇവ ആൺകുരങ്ങുകളുടെ കണ്ണിൽ നോക്കിയിട്ട് കുറച്ചകലേക്ക് ഓടിമാറി പ്രത്യുല്പാദന അവയവം ഉദ്ദീപിപിക്കും. ആൺ കുരങ്ങുകൾക്ക് താത്പര്യം(സാധാരണയായി എപ്പോഴും താത്പര്യം ഉണ്ടാകാറില്ല)  ഉണ്ടായാൽ വന്ന് ഇണ ചേരും. ഗർഭധാരണ കാലയളവ് 200 ദിവസം വരെയാണ്‌. വസന്തകാലത്തിനൊടുവിലൊ ശിശിരകാലത്തിന്റെ ആരംഭത്തിലൊ ആണ്‌ പെൺകുരങ്ങുകൾ കുട്ടികൾക്ക് ജന്മം നൽകുന്നത്. പ്രായപൂർത്തിയാകാൻ 6 മുതൽ 7 വർഷം വരെ എടുക്കും. ഇവയുടെ ജീവിതകാലത്തെ പറ്റി ജന്തുശാസ്ത്രജ്ഞന്മാർക്ക് കൂടുതൽ വിവരങ്ങൾ ലഭിച്ചിട്ടില്ല.

## വർഗ്ഗങ്ങൾ
* **ജനുസ്സ്: ''റൈനൊപിതെകസ്***
** [[Golden Snub-nosed Monkey]], *റൈനൊപിതെകസ് റൊക്സെല്ലാനാ* 
*** [[Moupin Golden Snub-nosed Monkey]], *റൈനൊപിതെകസ് റൊക്സെല്ലാനാ റൊക്സെല്ലാനാ* 
*** [[Qinling Golden Snub-nosed Monkey]], *റൈനൊപിതെകസ് റൊക്സെല്ലാനാ ക്വിൻലിങെൻസിസ്*
*** [[Hubei Golden Snub-nosed Monkey]], *റൈനൊപിതെകസ് റൊക്സെല്ലാനാ ഹബെഇൻസിസ്*
** [[Black Snub-nosed Monkey]], *റൈനൊപിതെകസ് ബീറ്റി*
** [[Gray Snub-nosed Monkey]], *റൈനൊപിതെകസ് ബ്രെലിചി*
** [[Tonkin Snub-nosed Monkey]], *റൈനൊപിതെകസ് അവുൻകുലുസ്*

==അവലംബം==

*

==പുറത്തേക്കുള്ള കണ്ണികൾ==

*ARKive - [http://www.arkive.org/species/GES/mammals/Rhinopithecus_roxellana/ images and movies of the golden snub-nosed monkey *(Rhinopithecus roxellana)*] 
*ARKive - [http://www.arkive.org/species/GES/mammals/Rhinopithecus_bieti/ images and movies of the Yunnan snub-nosed monkey *(Rhinopithecus bieti)*] 
* [http://pin.primate.wisc.edu/factsheets/links/rhinopithecus Primate Info Net *Rhinopithecus'' Factsheets]

വർഗ്ഗം:കുരങ്ങുകൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ്, ബാംഗ്ലൂർ

ഇന്ത്യയിലെ പ്രധാനപ്പെട്ട മാനേജ്മെന്റ് സ്കൂളുകളിൽ ഒന്നാണ്‌ **ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ബാംഗ്ലൂർ** അഥവാ **ഐ.ഐ.എം. ബാംഗ്ലൂർ** (IIM Bangalore) . 1973-ലാണ്‌ ഈ സ്ഥാപനം സ്ഥാപിതമായത്. 
thumb|ബാംഗളൂരിലെ ഐ.ഐ.എമ്മിന്റെ പ്രധാന കവാടം
## പുറമെ നിന്നുള്ള കണ്ണികൾ

* Official website 
* Official website for PGSEM Program 
* Official website for E-PGP Program 
* Map Direction
* Alumni site
* Members of the Board of Governors 
* Campus Photostream
* SPIDI 
* Vista 
* IIM Alumni Forum 
* Unmaad 2008 - The cultural festival 
* EXIMIUS 2008 - The entrepreneurship summit 
*  YAMINI - A Dusk to Dawn Classical Festival]

വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റുകൾ
ബ്ലൈന്റ് മോൾ റാറ്റ്

മണ്ണു തുരപ്പൻ എലികളുടെ വർഗത്തിൽ പെട്ടൊരു ജീവിയാണു **ബ്ലൈന്റ്‌ മോൾ റാറ്റ്‌**. കണ്ണുണ്ടെങ്കിലും‌ കാഴ്‌ചശക്തി തീരെയില്ലാത്ത ഈ എലിയുടെ താമസം‌ കൂടുതൽ സമയവും‌ മണ്ണിനടിയിൽ ആണ്. കണ്ണുകൾക്കുമേലെ ഒരു ചർമ്മം വന്നു മൂടിയനിലയിൽ കാണപ്പെടുന്നു. നല്ല ഘ്രാണശക്തിയുള്ള ഈ എലി പരിണാമ പ്രക്രിയയിലെ പ്രധാനപ്പെട്ടൊരു കണ്ണിയാണ്. മോളിക്യുലാർ തെളിവുകൾ പ്രകാരം‌ 2.5 കോടി വർഷങ്ങൾക്കു മുമ്പ് കാഴ്ച്ചശക്തിയുള്ള Rodents - ൽ നിന്നുമാണ് ബ്ലൈന്റ്‌ മോൾ റാറ്റുകൾ ഉണ്ടായതെന്നു വിലയിരുത്തപെടുന്നു. കിഴക്കൻ മെഡിറ്ററേനിയൻ പ്രദേശങ്ങളിലും കരിങ്കടൽ (black sea) ഭാഗങ്ങളിലുമായാണ് ഇവയെ കണ്ടു വരുന്നത്‌. ഉന്തി നിൽക്കുന്ന പല്ലുകളും‌ നീളം‌ കുറഞ്ഞ കൈകാലുകളുമുള്ള ഈ എലിയുടെ ചെവിയും‌ പുറമേക്കു കാണാവുന്നതല്ല.
## പരിണാമ പ്രക്രിയയിലെ പ്രാധാന്യം‌
പരിണാമ പ്രക്രിയയ്‌ക്കിടയിൽ‌ വിവിധ ജീവജാലങ്ങൾ‌ക്കിടയിൽ‌ പലതരം‌ വ്യതിയാനങ്ങൾ‌ ഉണ്ടാവാറുണ്ട്‌. സ്ഥലകാല ഭേദവും‌ പ്രകൃതിയുടെ അനുകൂലനവും‌ ഒക്കെ ഒരു ജീവിയുടെ അതിജീവനത്തെ കാര്യമായി ബാധിക്കുന്നുണ്ട്‌. ഇങ്ങനെ ജീവികളിലുണ്ടാവുന്ന മാറ്റം‌ **മ്യൂട്ടേഷൻ**‌ എന്നാണറിയപ്പെടുന്നത്‌. മ്യൂട്ടേഷൻ‌ ഒരു ജീവിയുടെ ജനിതകഘടനയിൽ‌ തന്നെയാണു സം‌ഭവിക്കുക. കണ്ണുണ്ടായിട്ടും‌ കാഴ്‌ചയില്ലാത്ത ബ്ലൈന്റ്‌ മോൾ റാറ്റ്‌ എന്ന ജീവി മ്യൂട്ടഷന്റെ പ്രകടമായ ഉദാഹരണമായി കരുതപ്പെടുന്നു. ജീവിതത്തിന്റെ സിം‌ഹഭാഗവും‌ മണ്ണിനടിയിലാണ് ഈ എലികൾ‌ കഴിയുന്നത്‌. മണ്ണിനടിയിലുള്ള വാസത്തിൽ‌ കാഴ്‌ചയേക്കാൾ‌ മണത്തിനും‌ കുറുകിയ കൈകാലുകൾ‌ക്കുമാണ് പ്രാധാന്യം‌. നൂറ്റാണ്ടുകളിലൂടെ ഈ ഒരു പരിതഃസ്ഥിതിക്ക്‌ അനുകൂലമായ ജനിതകമാറ്റം‌ ബ്ലൈന്റ്‌ മോൾ റാറ്റിൽ‌ സം‌ഭവിക്കുകയായിരുന്നു. മ്യൂട്ടേഷൻ‌ വഴി കണ്ണുകൾ‌ ഈ ജീവിയിൽ‌ അപ്രസക്തമായി തീർ‌ന്നു. ക്രമേണ കണ്ണുകൾ‌ക്കു മേലെ ഒരു നേരിയ ചർ‌മം‌ വന്നു മൂടുകയും‌ ചെയ്തു.

## അവലംബം

*Jansa, S. A. and M. Weksler (2004). Phylogeny of muroid rodents: relationships within and among major lineages as determined by IRBP gene sequences.  *Molecular Phylogenetics and Evolution*, **31**:256&ndash;276. 
*Michaux, J., A. Reyes, and F. Catzeflis (2001). "Evolutionary history of the most speciose mammals: molecular phylogeny of muroid rodents." *Molecular Biology and Evolution*, **17**:280&ndash;293.
* Musser, G. G. and M. D. Carleton (2005). "Superfamily Muroidea ." pp. 894–1531 in Wilson, D. E. and D. M. Reeder, eds. *Mammal Species of the World: a Taxonomic and Geographic Reference*. 3rd ed. Baltimore: Johns Hopkins University Press.
* Norris, R. W., K. Y. Zhou, C. Q. Zhou, G. Yang, C. W. Kilpatrick, and R. L. Honeycutt (2004). "The phylogenetic position of the zokors (Myospalacinae) and comments on the families of muroids (Rodentia)." *Molecular Phylogenetics and Evolution*, **31**:972&ndash;978.
* Nowak, R. M. (1999). *Walker's Mammals of the World*, **II**. London: Johns Hopkins University Press ISBN 978-0801857898
* Steppan, S. J., R. A. Adkins, and J. Anderson (2004). Phylogeny and divergence date estimates of rapid radiations in muroid rodents based on multiple nuclear genes. *Systematic Biology*, **53**:533&ndash;553. 
* Topachevskii, V. A. (1976) *Fauna of the USSR. Volume III: Mammals. Issue 3: Mole rats, Spalacidae*. New Delhi: Amerind.
വർഗ്ഗം:എലികൾ
പാറ്റ (വിവക്ഷകൾ)

* ഉത്തരകേരളത്തിൽ ഷഡ്പദങ്ങൾക്ക് വ്യാപകമായുപയോഗിക്കുന്ന പേര്
* ദക്ഷിണകേരളത്തിൽ ഒരു ഷഡ്പദത്തിന്റെ പേര്. ഉത്തരകേരളത്തിൽ ഇത് കൂറ എന്നറിയപ്പെടുന്നു.